«Aratusteak gure bizitzaren satira dira»

Aurten Zabala eta Perezi egokitu zaie Bilboko aratusteetako pertsonaia famatuak izatea: Farolin eta Zarambolas. Biek ala biek bilbotar izaera estereotipatuaren ezaugarriak ordezkatzen dituzte.

Ane Zabala (Bilbo, 1975) kazetaria eta aktorea da. Galder Perez (Bilbo, 1975), berriz, aktorea eta gidoilaria. Bai bata eta bai bestea, bilbotar peto-petoak. «Bilbotarrak bai; ez, ordea, bilbainoak», argitu nahi izan dute. Pozarren daude, bihar, Bilboko aratusteetako lehen egunean, Farolin eta Zarambolasen papera jokatzeko.

Nortzuk dira Farolin eta Zarambolas?

ANE ZABALA: Bilbon 1984. urtean sortutako aratusteetako bi pertsonaia dira, eta bilbotarrei egokitzen zaizkigun ezaugarriak ordezkatzen dituzte. Farolin bilbotar farolero harroa da. Harrokeriarik gabeko harroa.

GALDER PEREZ: Zarambolas ondo bizitzearen eta bizipozaren ikur bilbotarra da.

Bilbotar izaeraren bi mugak hezurmamitzen dituzte?

A.Z. : Bai, baina euren arteko muga oso lausoa dela esango nuke.

G.P. : Elkarren osagarri dira; buru batek behar dituen aurpegi biak. Gainera, parrandazale amorratuak dira bai bata eta bai bestea.

Benetan da horrelakoa bilbotar izaera?

G.P. : Zorionez, bilbotar izaera mota askotakoa da. Baina izaera tipiko horiek oso aproposak dira jolaserako.

A.Z. : Ez! Aratusteetan gaudenez, bilbotar izaera estereotipatu horren inguruan barre egiteko balio digute pertsonaia horiek.

Estereotipoek geure buruaz barre egiteko balio digute orduan.

G.P. : Bai, baina, betiere, estereotipo horiek onartuta dauzkagunean. Estereotipoak erreferentzia dira, eta, horiek erabiliz, oso erraz identifikatzen dugu zertaz ari garen. Era berean, egoera batzuetan baliagarria izan daiteke estereotipo batek dituen ezaugarriak apurtzea. Dibertimendurako ateak zabaltzen dizkigute estereotipoek.

Nolatan izan zarete aukeratuak Farolin eta Zarambolas ordezkatzeko. Haien antza daukazue?

G.P. : Nik bizipozaren aldeko apustua aspaldi egin nuen! Gainera, asko gustatzen zait Zarambolasi egozten zaion esamoldea: Carpe Diem! Gaur bizi gara, eta bihar, auskalo. Hortaz, bizi gaitezen oraintxe, alaitasunez!

A.Z. : Ni ere askoz identifikatuago sentitzen naiz Zarambolasekin Farolinekin baino. Halere, Farolin oso berbatia da, eta, horretan, antza daukagu. Bestalde, dena ordaintzeko prest dagoen bilbotarra ere irudikatzen du, oso eskuzabala da. Eta ni ere oso eskuzabala naiz; izan ere, Zabala dut abizena.

Aurreko urteetako Farolin eta Zarambolas ezagutzen dituzue?

G.P. : Pila bat! Adibidez, lehenbiziko Farolin, 1984an, Javier Clemente izan zen. Aneren aita oso harro dago bere alaba Clemente iritsi zen lekura iritsi delako.

Zer dira zuentzat aratusteak?

A.Z. : Katarsi bat dira. Bost egunez, egunerokotik alde egin, eta dena zorakeriara eramaten dugu. Behin hori guztia pasatuta, hustuta eta reseteatuta gelditzen gara.

G.P. : Urte osoan jasaten ditugunak ahazteko balio du. Eta gogoko ez dugun hori edo salatu nahi dugun hori umorez eta parranda giroan salatzeko eta satirizatzeko. Aratusteak gure eguneroko bizitzaren satira bat dira. Bai norbanako moduan eta bai talde moduan.

Zein izango da zuen egitekoa?

A.Z. : Ostiralean atxilotu eta epaitu egingo gaituzte Plaza Barrian. Han ikusiko da egozten zaizkigunak delitu diren edo ez. Errudun izendatuz gero, Done Jakue plazara eraman eta bilbotarrek iraindu egingo gaituzte. Herri antzerki mundiala da. Larunbatean kontzertuak, igandean indabak... Ez gara geldi egongo.

Bilboko aratusteek zein berezitasun daukate?

G.P. : Aratuste kaletar hiritarrak dira. Hiria transformatu egiten da, eta eromen giroa sumatzen da.

A.Z. : Bilbon hamaika auzo daude, eta auzo bakoitzean euren aratusteak egiten dituzte. Baina inoiz ez dute bat egiten Bilbokoekin, beste asteburu batzuetan izaten dira. Beraz, Bilboko aratusteetan auzo horietako guztietako jendea pilatzen da, eta festa erraldoia sortzen da.

Aratusteetan mozorro original edo deigarrienaren bila ibiltzen direnetakoak zarete?

A.Z. : Niri beti gustatu izan zaizkit jolas egiteko mozorroak. Esaterako, behin folletoiz joan ginen, Caprichito folletoiaz hain zuzen. Aratuste guztiak pasatu genituen folletoiko kapituluak grabatzen. Folletoiak oso modan zeuden sasoi hartan...

G.P. : Gauak edo egunak aurrera egin ahala, gero eta gehiago barneratzen duzu mozorro hori, eta arriskutsua bihur daiteke: azkenean ez dakizu mozorroko pertsonaia hori zaren edo zu zeu zaren!

Gainera, zuek aktoreak izanik...

G.P. : Aktoreok ez gara mozorrotzen: jantzi egiten gara! Gertatzen dena da aratusteetan ez dagoela gidoirik. Denok gara aktore eta ikusle! Kalea da antzeztoki, eta inprobisazioa da nagusi.


Hemen dira saninazioak, hemen da Marea Arroxa

Iritsi da uztailaren 30a, San Inazio bezpera, eta Marea Arroxako kideek botatako txupinazoarekin lehertu da festa hamabiak puntuan zirela. Plazan arroxa kolorea nagusitu da, eta suziria bota orduko saninaziotako abestia kantatu du hainbat herritarrek, Musika Bandak eta Skandalue elektrotxarangak lagunduta. Corrugados Azpeitiako langileak ere izan dira elkarretaratzean.

Abuztuaren 2 goizera arte festa giroa izango da herrian.


Euskaraz lan egiten duten aditu batzuen lanari buruz jakin dugu, Joxe Sarobe eta Ana Labaka

Euskaraz lan egiten duten aditu batzuen lanari buruz jakin dugu, Joxe Sarobe eta Ana Labaka. Joxe Sarobe herritarrak predictorrari izena euskaratzeko proposamena egin du.


Ereñotzutzik Fagollagara, bide berrian barrena

Ereñotzu eta Fagollaga batzen dituen oinezko bide berrian zehar ibili ziren atzo ereñotzuarrak, eta paseoan landatuko diren zuhaitzen inguruko azalpenak entzun zituzten, Guardak emanak. Udazken Kulturalak aste honetan izango du jarraipena, Garbiñe Aizpuruk elikadura orekatu eta osasungarriari buruz emango duen hitzaldiarekin.


Reala: Claudio Bravo, larunbaterako prest

Diego Ifranek, ordea, ezin izango du jokatu eta 27ra arte Uruguain egongo da, oporretan.

Realak Anoetan agurtuko du 2010. urtea, Valentziaren aurka (larunbatean 22:00etan). Claudio Bravo atezainak orkatila bihurritu zuen aurreko igandean Camp Noun, baina sendatuko dela ematen du eta hasieratik joka dezake.

Diego Ifran, ordea, baja izango da eta gaur bertan Uruguaira joango da bertan senideekin Gabonak pasatzeko. 27an itzuliko dira donostiarrak lanera.


Ospakizuna eta aldarrikapena

Emakumearen Nazioarteko Eguna ospatzeko ekitaldi ugari burutu dira Lasarte-Orian aste honetan. Sexuen arteko berdintasuna eta emakumearen irudia aldarrikatzeko helburuarekin mahainguruak, ipuin kontaketak eta adierazpen instituzionalak egin dituzte. Asteburuko egitasmoek emango diote amaiera egitarauari.

Urtero legez, Emakumearen Nazioarteko Egunaren inguruan hamaika egitasmo egin dira Lasarte-Orian.

Erakusketa

Herriko ikastetxeetako ikasleek Antonio Mercero aretoan erakusketa antolatu zuten martxoaren 8an.

Emakumeek arlo ezberdinetan –historian, filosofian, zientzian...– izandako papera aldarrikatu dute; ikasgelan egindako lana erakusketa gelara eramatean.

Emakumeen balioaz jabetzeko liburua

Maria Morales kazetari andoaindarrak “La consciencia del tiempo” eleberria aurkeztu zuen asteartean Emakumeen Zentro Zibikoan.

“Emakumeari egindako omenaldia” dela azaldu zuen idazleak. Eleberria sortzeko prozesua partekatu zuen bertaratu ziren lasarteoriatarrekin.

“Gizarteak ez du emakumea baloratzen. Baina askotan gu geu gara aintzat hartzen ez garenak. Hemendik hasi behar gara aurrera egin eta besteek ere gure balioaz konturatzeko”, nabarmendu zuen andoaindarrak.

Ipuin kontalariak

Haur eta helduentzako ipuin kontaketa saioek hartu zuten lekukoa atzo. Beatriz Egizabalek txikienak gozarazi zituen “Batak panpinak, besteak superheroiak” kontakizunarekin.

“Hotzikara” ipuin erotikoa entzun zuten nagusiek Manuel Lekuona kultur etxean Ines Bengoaren eskutik.

Lasarte Moria

Lasarteko Talde Feministak zenbait egitasmo antolatu ditu aste honetan. Astelehenean kafe tertulia egin zuten Elebeltzen.

Asteazkenean “El test de la vida” dokumentala proiektatu zuten. Identitate ez normatiboen inguruko solasaldia izan zuten ondoren Amets Jordan Arrietarekin.

Eguraldia dela eta, Kukukako lagunek ezin izan zuten dantza erakustaldia egin Okendo plazan. Herriko tabernetan zehar dantzatu zuten poteo feminista egin bitartean.

Azken txanpa

Emakumearen Nazioarteko Egunaren inguruko ekintzak asteburuan luzatuko dira. Gaur arratsaldeko 18:00tan pala txapelketa jokatuko dute Loidibarren frontoian. Ondoren, emakumeen afaria egingo dute Xirimiri Elkartean. Txartelak 10 euroko kostua izango du eta ohiko tabernetan egongo dira salgai.

Lan eta Lan antzerki taldeak Noel Cowarden “Un espíritu burlón” lana eskainiko du 19:30etan Manuel Lekuona kultur etxean.

Larunbatean lehenengo aldiz Berdintasunaren aldeko martxa egingo dute. Okendo plazatik aterako dira 12:00etan eta Lasarte-Oriari buelta osoa emango diote.

Egitaraua amaitzeko, igandean gorputza astintzeko parada egongo da Okendon egingo duten zunba saioan.


Enpresa txiki eta ertainek berrikuntzaren aldeko apustua egitea du helburu Hazzinova zerbitzuak

Enpresa txiki eta ertainei ekoizpen eta kudeaketara teknologia berriak hurbildu, eta berrikuntzaren aldeko apustua egin asmoz, Hazzinova zerbitzuaren aurkezpena egin dute gaur Durangaldeko Enpresa Elkartearen egoitzan. Innobasqueko Zientzia, Teknologia eta Berrikuntza Politiken zuzendari Alaitz Landaluzek jakitera eman duenez hiru hilabeteko iraupena duten proiektuetan, prozesu guztian zehar, enpresek agente baten laguntza izango dute, eta zerbitzu hori doakoa izango da.

"Gainera, zerbitzu horrek bi arlo sustatuko ditu, alde batetik enpresen antolakuntza eta bestetik enpresak nola saltzen dituzten beraien produktuak", azaldu du Landaluzek. Horrez gain, ekimen horretan parte hartzen duten enpresa bakoitzaren beharretara egokitzea helburu duela jakitera eman dute antolatzaileek. "Merkatuan jarraitzeko berrikuntza oso garrantzitsua da, merkatuaren abiadura oso handia da eta hor egoteko aldaketak egitea oso garrantzitsua dela iruditzen zaigu. Beraz, Euskadiko enpresa txiki eta ertainak animatu gura ditugu ekimen honetan parte hartzen; lehiakorrak izatea behar beharrezkoa da", esan du Landaluzek.

Enpresei berrikuntzara gerturatzeko aukera eskeintzen dien zerbitzua 6 eta 99 langile bitarteko enpresei zuzenduta dago, eta azken hiru urteetan berrikuntzarik egin ez duten enpresei egongo da bideratuta


Muga fisikoak eta burukoak

Okupazioak pertsona barrutik haustea du helburu; muturreko egoera bat da, eta gizarteko harreman guztiei eragiten die.


Metro Bilbaok prezioak igo ditu gaur

Metro Bilbao garraio enpresak bidaien prezioa garestitu du gaurtik aurrera. Igoera 1 eta 3 zentimo artekoa izango da bidaia bakoitzeko, txartelaz ordainduz gero eta 2 eta 3 zentimo artekoa Creditrans bidez. 65 urtetik gorakoek erabiltzen duten Gizatransean, berriz, zentimo bakarra garestituko da bidaia. Gauzak horrela, zonalde bakarrerako txartel bakoitza 0,80 eurotan izango da salgai, 0,97 euro bi zonalderako, eta 1,08 euro hiru zonalderako. Aldizkako txartelak garestienak izango dira: joateko txartelak 1,50, 1,65 eta 1,75 euroko kostua izango du (zonaldearen arabera). Joan-etorriak bikoitza balio izango du: hiru euro, 3,30 eta 3,50 euro. Hileko txartelaz metroko gune bakarrean zehar 0,55 euro aterako da bidaia, Super 50rekin (50 bidaia 30 egunean) 0,56 euro eta urtekoarekin (26 urtetik beherako gazteena) 0,36 euro. Halaber, familia ugariek orain arte zuten beherapen berdinak izango dituzte: %20 eta 50 arteko deskontua, kategoriaren arabera. Enpresaren aburuz, "trenaren bezeroen %75i 2012ko Kontsumorako Prezioen Indizetik (KPI) behera igoko zaie txartela". Argazkian, bidaiariak metro geltoki batean, artxiboko irudian.

Gaurkoa da enpresak azken zortzi hilabetetan aplikatzen duen bigarren salneurri hazkundea, izan ere irailaren 1ean beste igoera bat abiatu zuen metroak, Espainiako Gobernuak agindutako eta Bizkaiko Foru Aldundiak onetsitako BEZaren igoera dela eta.

Creditrans eta Gizatrans txartelen amaiera

Bestalde, atzotik aurrera, Creditrans eta Gizatrans txartelak jada ez dira metroan saltzen eta Barik zein Barik Gizatrans euskarrietan soilik eskuratu ahal izango dira. Dena dela, halako magnetikoak erabilgarri egongo dira urtea amaitu arte. Barik euskarria erosi eta kargatzea metroko geltoki guztietako makinetan egin daiteke. Barik Gizatrans euskarria, berriz, Bezeroen Arretarako Bulegoetan erosten da, kargak, ordea, makinetan egiten dira.


Udal laguntzak eskatzeko epea agortzear dute Getxo eta Erandioko kultur elkarteek

Udalei urteko diru-laguntzak eskatzeko epea amaitzear daukate Getxo eta Erandioko kultur elkarteek. Izan ere, talde getxoztarrek bihar izango dute epemuga aipatu laguntzen eskaera txostena aurkezteko. Elkarte erandioztarren kasuan, ordea, lasaiago hartzeko moduan izango dira, datorren asteazkena izango baitute esleipenak betetzeko azken eguna. Getxoko Udalak 105.000 euro banatuko ditu kultur elkarteen artean, ohiko jarduerek sortutako gastuak eta funtzionamendu arrunta diruz laguntzeko asmoz. Inprimaki guztiak udal webgunean topa daitezke. Erandioko Udala eskuzabalagoa izango da kultur taldeekin. Izan ere, Getxoren biztanleria herena eta kultur talde askoz gutxiago ukan arren, bost mila euro gehiago inbertituko du herri kulturgintzan, 110.000 euro. Argazkian, Erandion urtero ospatzen da Kantagunea, ekain aldera.

Erandioko kultur diru-laguntzen dekretua

Open publication - Free publishing - More diru-laguntzak


Kultur Mahaiak 320 bazkide ditu dagoeneko; zu ba al zara?

Urtean 10 euro dira; besteak beste, Sanagustineko proiektua laguntzeko. Bete fitxa hau

Kultur komunikabideak sortzen eta garatzen edota herriko kultur egitaraua hobetzen ere laguntzen da. Bazkideak zozketak ditu


Sail arrakastatsu baten hirugarren atala

Iron Man superheroiaren gaineko azkeneko atala Shane Black zuzendari gazteak egin du

Stan Lee gidoilari eta editoreak, Don Heck eta Jack Kirby marrazkilarien laguntzaz, Iron Man superheroia sortu zuen. Pertsonaiak 1963. urtean egin zuen lehen agerraldia Tales of suspense aldizkariaren barruan. Bost urte geroago, Iron Man bere saila izateko moduan zegoen, eta urte horretan, superheroiaren lehen aldizkaria jarri zen merkatuan.

Hasieran, Stan Leeren asmoa argia zen: garai hartako beste superheroi estatubatuar gehienen modura, Gerra Hotzeko gaiak landu nahi zituen, bereziki teknologiak eta negozioek komunismoaren kontrako borrokan zuten leku garrantzitsua aztertuz. Gerra Hotzaren amaierarekin, Iron Manen komiki aldizkarian lantzen ziren gaiak ere aldatuz joan ziren, eta azken urteotan terrorismo eta delinkuentziaren kontrako borrokan murgildu da superheroia.

Iron Manen atzean Tony Stark enpresa gizona dago. Bahiketa baten ondorioz, bularra kaltetuta gelditu zitzaion. Bizitza salbatu ahal izateko eta bere bahitzaileengandik ihes egiteko, armadura boteretsu bat asmatuko du. Hortik aurrera, gaizkiaren kontrako borrokan hasiko da Stark, Iron Manen izenpean. Zeregin horretarako, beste arma sofistikatu asko ere asmatuko ditu.

Etekin handia

Pertsonaiak 2008. urtean egin zuen paperetik pantailarako saltoa. Bolada horretan superheroien filmak arrakasta handia lortzen ari ziren, eta Marvel etxea bere katalogoari astindu ederra ematen ari zitzaion. Jon Favreauk zuzendu zuen zinemarako Iron Man, eta Robert Downey Jr.-ek hartu zuen superheroiaren rola.

Filmak harrera ezin hobea izan zuen. Kritika onak jasotzearekin batera, diru sarrerak ere paregabeak izan ziren. Lehen pelikula horretan, Downeyz gain, Gwyneth Paltrowek eta Jeff Bridgesek lan egin zuten. Pertsonaiaren sortzaileak, Stan Leek berak, rol txiki bat izan zuen filman.

Iron Man-en arrakastak sail zinematografikoaren jarraipena ekarri zuen. Hori baino lehenago pertsonaiak agerraldi bat egin zuen beste pelikula batean, Louis Letierrek zuzendu zuen The Incredible Hulk-en.

2010ean Iron Man 2 ailegatu zen, berriro ere Jon Favreauren gidaritzapean. Kasu horretan kritikak ez ziren batere onak izan, baina berriro ere oso emaitza ona lortu zuen superheroiaren istorio berriak zinema aretoetan. Lehen parteko pertsonaia gehienek errepikatu zuten, eta gaiztoaren rolean Mickey Rourke aktore ezaguna zegoen.

Bi urte geroago, Josh Whedon zuzendariak The Avengers pelikula estreinatu zuen. Pelikula horretan, Marvel etxeko superheroi talde handia elkartu zuen: Thor, Hulk, Amerika Kapitaina eta Iron Man, besteak beste. Filmak harrera beroa eduki zuen, aldeko kritika ugariak izan ziren eta emaitza ekonomikoa ere egundokoa izan zen. Horren ondorioz, dagoeneko The Avengers-en bigarren partea martxan da. Gauzak okertzen ez badira, 2015erako estreinatuko dute.

Bien bitartean, Iron Man 3 ailegatu da. Nobedade nagusia da frankiziak zuzendari berria duela, Shane Blackek Jon Favreauren lekua hartu baitu. Blacken bigarren film luzea da honako hau, aurretik Kiss Kiss Bang Bang egina zuen, Robert Downey Jr.-en parte hartzearekin.

Hirugarren honetan, Tony Stark enpresariak mugarik gabeko boterea duen etsai bati egin beharko dio aurre. Etsai horrek Starken unibertso pertsonala suntsitu du, eta horrek ahalegin handia egin beharko du bere mundua berreraikitzeko. Bilaketa oso gogorra gertatuko da, Starken erresistentzia behin eta berriro mugaraino eramanen duena.

'IRON MAN 3'

Zuzendaria: Shane Black. Aktoreak: Robert Downey Jr., Ben Kingsley, Gwyneth Paltrow, Don Cheadle, Guy Pearce, Rebecca Hall, James Badge Dale. Herrialdea: AEB.

Urtea: 2013.

Iraupena: 130 minutu.

Gaur estreinatuko dute Ipar Euskal Herrian eta ostiralean, Hego Euskal Herrian.


Abadiñoko garaje batean sua hartu du motor batek matxura baten eraginez

Abadiñoko Matienako auzoko Trañabarren kaleko garaje batean sua sortu du motor batek. Suhiltzaileak bertaratu dira eta sua amatatu dute.

Trañabarren kaleko garaje batetik kea ateratzen zelako eman dute abisua Ertzaintzan, 16:30ean. Suhiltzaileak bertaratu dira eta motor batek sua hartu dutela ikusi dute, matxura baten eraginez. Sua amatatu dute suhiltzaileek. Suteak ez du bestelako kalterik eragin, Ertzaintzak argitu duenez.


Aniztasunaren eta giza eskubideen inguruko konpromisoa eskatu die diputatu nagusiak gaztetxoei

Giza Eskubideen Eguna aprobetxatuz Aniztasunetik Eraikiz programaren sari banaketa egin du Gipuzkoako Foru Aldundiak Donostiako Kursaal aretoan.

Aniztasunaren eta giza eskubideen inguruan hausnartu eta konpromisoa sustatzean datza programa didaktiko horrek, eta irailetik abendura bitarte Gipuzkoa osoko 14 eta 15 urteko 390 ikaslek hartu dute parte.

Ekitaldian, programa amaierako lan gisa ikasleek prestatu behar izan dituzten ikus-entzunezko 25 lanetatik 10 ikusteko aukera izan da. Eta lan horietatik hiruk jaso dute saria.

Lehen saritua Legazpiko Haztegi Ikastola izan da, Merezi ditugulako izeneko lanarengatik. Bideo horretan, Legazpiko neska-mutikoek euren herrian zenbait pertsonek bizi ditzaketen diskriminazio egoerak islatu dituzte.

Oro har, lan guztien artean, nagusiki LGTBI pertsonen eta etorkinen egoerarekin lotutako istorioak jaso dituzte ikasleek.

Markel Olano diputatu nagusia ere izan da ekitaldian, eta nagusiki aniztasunaren eta Giza Eskubideen defentsan, herritar kritiko gisa konprometitzeko deia egin die ikasleei.

Sari banaketa ekitaldiaren parte gisa, Izaro musikariaren, Telmo Irureta aktorearen eta German Urteaga bertsolariaren saioez gozatzeko aukera izan dute parte-hartzaileek.


Aitor Diez, atzeko lerrorako fitxaketa

Aitor Diez Lete (Azkoitia, 1998) Anaitasunak 2017/18 denboraldirako egin duen hirugarren fitxaketa bihurtu da. Eskuin hegaleko atzelaria da Diez.

Josu Juaristi kirol arduradunak gaur arratsaldean aurkeztu du Aitor Diez Txerloian. Alebin eta infantil mailak gurean, Anaitasunan egin zituen. Jarraitu irakurtzen


Laster hasiko dira futbol zelai berriaren lanak

Udalak mahai gainean dituen hainbat proiekturi helduko die datozen hilabeteetan eta lan asko izango dira herrian; otsailean bertan hasiko dituzte futbol zelai berriaren lanak kiroldegi aurreko berdegunean eta hainbat kaleren asfaltatze lanak ere badatoz.

Hurrengo hilabeteetan lan asko izango direla iragarri dute udal ordezkariek; izan ere, hainbat arrazoi direla eta, orain arte heldu ez dieten proiektu asko exekutatzeko asmoa dute.

Futbol zelaiaren lanak, hastear

Futbol zelai berriaren lanak hasiko dituzte lehenengo, hilabete bukaeran. Joan den astean esleitu zituzten eta laster sinatuko dute kontratua; Kataluniako Sports And Landscape enpresari eman diote horren ardura: "Lanak txukun egiten dituen enpresa da eta asfaltatzeko hemengoak hartzen ditu. Gainera, beherapen handia egin du, ia 100.000 euro; hortaz, ederto! ", adierazi du Unai Elkoro alkateak.

Kaleak txukuntzen

Bestetik, asfaltatze lanak daude; hain zuzen ere, astean bertan esleitu dizkiote Provisa enpresari, eta laster hasiko dira Loramendi, Bizkaia eta Errekabarren kaleak berritzen. Azken horretan, gainera, Otaloratik mojen komentura bitartean dagoen zatian, espaloitxo bat egingo dute ezkerraldean, bi aldeetatik pasatu ahal izateko.

Herri barruko bidegorria egokitzeko lanak ere egingo dira, Santa Kurtz kalean. Kurtzebarri eskolako kantxatik ateratzea da horren helburuetako bat. Proiektua iaz egin zuten, baina horri hobekuntza batzuk egiteko asmoa daukate orain: "Egunotan adostuko ditugu aldaketa horiek, baina hasiera-datarik ez dute; laster izango delakoan gaude". Santa Kurtz kaleak behar gehiago ere badituela onartu du alkateak: "Ez dago batere egoera onean eta lehenbailehen heldu behar zaie hango saneamendu lanei".

Arrapala, lehenbailehen

Herriko Plazatik Santa Kurtz kalera igotzeko arrapalari ere asteotan helduko diote. Hala gura du, behintzat, alkateak. Horretarako, prozedura azkarra erabilita lizitatuko dituzte lanak datozen egunetan, hamar egunen bueltan esleitzeko. "Proiektua eginda dago eta ez da lan konplikatua, galdaragintzari dagokiona da, gehienbat, egitura metalikoa delako", eta gaineratu du: "Sei asteko lana izango dela dago zehaztuta, baina ez dut uste hainbeste beharko denik".

Komentuko aretoa

Mojen komentuko aretoaren zirriborroa ere esku artean izan dute udal ordezkariek: "Zirriborro hori ikusita, aldaketa batzuk egiteko eskatu genion", dio. Behin horiek sartutakoan onartuko dute proiektua, eta lanak esleitu gero.


ERREALitate tristea

Xabier Euzkitzeren aste honetako iritzi artikulua.

Joxek pilotaleku bat eraiki zuen etxe ondoan. Sorterritik urruti samar bizi da, pilota ezagutu ere egiten ez duten inguruan. Halere, argi zeukan hiru hormako jokalekua igerilekuaren aurretik zegoela lehentasunen zerrendan.

Azkenean biak egin ahal izan zituen, bata bestearen ondoan. Izan ere, larre motzean hazitakoa izan arren, gaur egun hiruzpalau mundualditarako adina diru pilatu du. Bizi den inguruko mutil gazte batzuei irakatsi die pilotan, aurkaririk gabe ez baitago partidarik. Udan sorterriko bisitariak joaten zaizkionean ere laster jotzen die erronka eta, nahiz eta dirua lepo izan, ezker hormaren aurka burua erdibitzeko kapaz da hamar euro ez galtzearren. Horrelaxe gogoratzen ditut Azkoitiko Kontzejupean Kalparsoro eta Karretero pilotari ohiak ere. Onenak emanak zituzten ordurako, zahartuak baino gehiago baldartuak, baina afari bat jokatzea aski zuten bizia jokoan balute bezala borrokatzeko.

Realak Vila-realen jokatuko du gaur. Txuri-urdinak denboraldi negargarria burutzen ari dira, ez dute ilusio izpi bat pizteko gaitasunik. Sevilla eta Bartzelona menderatzeko gai izan zen taldeak Eibarren galdu egin zuen, eta azken-putz iritsitako Getafe kaxkarraren kontra ere bai Anoetan. Etsitako zaleen kopurua haserretutakoena baino handiagoa dela iruditzen zait. Haserrea baino makurragoa da etsia. Xabi Alonsok esan ohi zuen Liverpoolen jokalariei ez dietela txisturik jotzen zelaian indar-hustuz gero, oso gaizki jokatu arren.

Jarraitu iritzi artikulua irakurtzen.


Hizkuntza zapalkuntza agerian utzi eta politika arrotzak agerian utziko dira gaurtik aurrera eta igandera bitarte,

EHEk deituriko Ezabaketa Astearen karira

Hizkuntza gatazka puri-purian ematen den honetan, hizkuntza zapalduaren, euskararen aldeko ekimenek geroz eta indar gehiago hartzen ari dira. Urtez urte EHEk deiturik burutu izan den Ezabaketa Astea iritsi da gurera, ekimen batekin eman zaiola hasiera aste honi; hizkuntza zapalkuntzaren adibideak agerian utzi eta hauek posible egiten dituzten hizkuntza politika arrotzak salatzeko unea dugu.

Izan ere, euskaraz normaltasunez bizitzea, ez da posible. Eremuz eremu topatu ditzakegu euskararen bazterketa eragiten duten adibideak, izan publiko edo pribatuan. Kaletik edota errepidetik goazela ere, gure hizkuntza eskubideen zapalkuntzaren adibideak topa ditzakegu; paisaia linguistikoari erreparatu besterik ez dugu. Ez dugu aurkituko, oro har, euskara hutsean idatziriko seinalerik Euskal Herri osoan; alabaina, erdara hutsean idatziriko seinaleak maiz kausituko ditugu. Eta hori larritzekoa da, benetan.

Egoera hau ahalbidetzen duten errudunak egungo hizkuntza politikak eta hauek aurrera eramaten dituztenak dira. Politika horiekin aurrera eramaten dituzten ideia nagusiekin, elebitasunean eta euskararen marjinazioan oinarritutako ideiekin, euskaldunak bereizkeriara eramaten gaituzte. Euskara beti irudikatu dute bigarren mailako eta ondorioz, baita honen erabiltzaile izan diren, garen eta izango direnak ere; beti izan gara bigarren mailako herritar gure herrian bertan, beti izan gara baztertuak euskararena beharko lukeen herrian. Eta egoera hau aldatu beharra dago.

Bada garaia euskarari lehentasuna emango dioten politikak garatzen hasteko. Euskarak lehentasunezko izateaz gainera, guztiak ezagutu beharrekoa behar du izan; eta hori egoera bakar batek ahalbidetu dezake: Euskal Herriko berezko hizkuntza izendatu eta lurralde osoan bere ofizialtasuna aitortzen denean. Horrela, euskaldunon hizkuntza eskubideak errespetatuko diren errealitatearen aurrean aurkituko gara: gure herrian euskaraz biziz, Euskal Herri euskaldunaren eskenatokian.

Euskal Herri euskaldunaren gainean izateko ardura guztiok dugu. Herritarrak izan behar gara bide horretan akuilu, eta lehenbailehen; galbidera eramango gaituen egoera luzatu beharrean, eraikuntza lanari ekiteko garaia da! Eta aukera ezin hobea eskaintzen digu aste honek; hizkuntza zapaltzaileen aurrean, euskararen lehentasunezko izaera erakustera joango gara aste honetan zehar herri zein eskualdeetan antolatuak diren ekimen ezberdinetan.

Euskal Herri euskalduna eraiki!

Euskara ofiziala Euskal Herri osoan!

Euskal Herrian Euskaraz


Larunbatean Iruñean atxilotutako bi zarauztarrak libre utzi dituzte; "tratu oso txarra" eman dietela azaldu dute

Larunbatean bi zarauztar atxilotu zituen Espainiako Poliziak Iruñean. Gaur arte inkomunikatuta eduki dituzte, eta gaur epailearen aurrean deklaratu ostean libre utzi dituzte, hilean bitan sinatzera joateko baldintzapean. www.urola-kostakohitza.info -k zabaldu duenez, "oso tratu txarra" eman diote biei, atxilotuta eduki dituzten bitartean. Iturri horren arabera, kolpe ugari dituzte, eta bietako batek hamar puntu ditu kopetan. "Eskubide politikoen eta zibilen defentsan eta Euskal Herriarentzat irtenbide demokratikoa eskatzeko" manifestaziorako deia egina zegoen larunbatean, Iruñean, baina Espainiako Gobernuak Nafarroan duen ordezkaritzak debekatu egin zuen.

Elkarretaratzeko deia LAB, ESK eta EILAS sindikatuetako kideek, eta Bilgune Feminista, Lurra, Elkartzen, AEK eta Orreaga elkarteek egin zuten ostiral arratsaldean, premiazko eskaera baten bitartez. Hainbat lagunek lehenago egindako deialdiari debekua ezarri zion Espainiako Gobernuaren Ordezkaritzak aurreko astean, eta horren harira egin zuten bigarren deialdia.

Arratsaldean, 18:00ak inguruan, jendea Iruñeko Autobus Geltokiaren aurrean biltzen ari zelarik, Espainiako Poliziaren ibilgailu bateko bozgorailuetatik elkarretaratzea "espresuki debekatuta" zegoela jakinarazi zuten. Antolatzaileek hitza hartu zuten aurrena, eta gero, manifestaziorako bildu zirenek 'Eusko Gudariak' abestu zuten, eta sakabanatu egin ziren. Gero hainbat istilu ere izan ziren.

'Urola Kostako Hitza'-k jakinarazi duenez, gauean, Espainiako Polizia Alde Zaharreko taberna batetara sartu zen, eta 27 urteko zarauztar bat atxilotu, "desordena publikoak" egitea leporatuta. Harekin zeuden beste zenbait lagunen arabera, ordea, gazteak "ez zuen inolako zerikusirik izan liskarretan. Espainiako Polizia "itsumustuan sartu zen tabernetara, norbait eraman nahian, eta edozein eraman zuten".

2:40ak aldean atxilotu zuten bigarren laguna. Aurrena atxilotutakoaz galdezka joan zen polizia-etxera, eta bera ere atxilotu egin zuten.


Maila mantentzea ziurtatuta, Logroñoko garaipenarekin

Garaipen garrantzitsua lortu zuten Mundarro-La Salleko neskek joan den asteburuan. Euskal Ligako bigarren mailan Logroñoren kontra jokatu zuten, etxetik kanpo. Bazekiten irabazi beharreko partidua zela, eta hala erakutsi zuten. Aurreneko bi laurdenetan Logroño joan zen aurretik. Partidu erditik aurrera nabaria zen nekea, baina Mundarro-La Salleko neskek bazekiten dena emateko garaia zela: berdinketa lortu eta pixkanaka aldea haunditzen joan ziren, 11 tantoko diferentzia lortu arte. Azken laurdenean Logroñoko saiatu zen estutzen, baina garaipean etxera ekarri zuten: 45-51. Eta garaipena bakarrik ez, baita lasaitasuna ere. Izan ere, maila mantentzea lortu zuten larunbatean.

Gaur Navarro Villosladaren bisita jasoko dute; 16:00etan jokatuko da partidua, kiroldegian.

Zarautzen zita, seniorrek

Seniorretan, talde nagusiak ere garaipena lortu zuen pasa den asteburuan: 69-60, Hernaniren kontra. Azken partiduetako bolada txarrarekin bukatu zuen Mundarrok larunbatean. Joera horri eutsi, eta bihar dena emateko prest dira Astigarragako mutilak. Zast Zarautzen kontra jokatuko dute, Aritzbatalde kiroldegian, arratsaldeko 18:00etatik aurrera.


'Eponymous', R.E.M taldearen bilakaera folk-rock estilotik rockera

REM taldeak IRS diskoetxearekin argitaratu zituen lehen bost diskoetako kantarik onenak jasotzen ditu. Ageriko jartzen du beraz, taldeak epe horretan izan zuen estilo bilakaera

Folk-rock alternatiboa eginez abiatu zen REM taldea 80ko hamarkadan. Kanal alternatiboetan ihardun arren ordea, publiko zabalarekin bat egitea lortu zuen REM-ek.

Taldearen hasierako kanta organiko eta underground haietan berehala arnasten da folk-rockeko maisuen eragina. Hau da, The Byrds, Box Tops eta First National Band-ena. Gutxika-gutxika ordea, R.E.M taldea geroz eta rockeroago bilakatuz joango zen eta hori ageriko geratzen da, 6 urtetan barrena konposatutako gaiak jasotzen dituen lan honetan.

"Eponymous" disko-bildumako kantak inteligentziaz aukeratuta daude. Nagusiki, irratiz zabaldu ziren singelen bilduma bat dela esan genezake. Kasurik gehienetan jatorrizko bertsioari eutsi zaio. Baina ez beti. Kanta batzuetan moldaketak egin dira eta beste batzuetan modu berri batean nahastu dituzte soinu-pistak. Azken hau hobekuntza nabarmena izan da "Gardening at Night" abestiarentzat. Jatorrizko bertsioan oso estalita geratzen ziren ahotsak eta "Eponymous" bilduman ordea, behar bezala entzun ditzakegu zorionez. Gainerako moldaketei dagokienez, R.E.M-en jarraitzaileak ez dira ados jartzen. Badira nahiago dutenak jatorrizkoa eta badira gustokoago dutenak moldaketa berria.

Azkenik, bada kontuan hartu beharreko beste datu pare bat. "Eponymous" plazaratu arte R.E.M-ek argitaratu gabe zuen kanta bat jaso zen bilduma honetan. "Romance" kantari buruz ari gara eta “Made in Heaven” filmaren soinu-bandarako konposatu zuten gaia da. Bigarren datu azpimarragarria honako hau dugu: REM zaleek abesti bakoitzari buruzko komentario interesgarriak aurkituko dituzte "Eponymous" disko-bilduman.

Hauexek dira diskoa osatzen duten 12 kantak: 1. Radio Free Europe (Original Hib-Tone Single) 3:49 2. Gardening At Night (Different Vocal Mix) 3:30 3. Talk About The Passion 3:21 4. So. Central Rain 3:15 5. (Don''t Go Back To) Rockville (Reckoning) 4:32 6. Can''t Get There From Here (Album Version) 3:39 7. Driver 8 3:23 8. Romance 3:27 9. Fall On Me 2:5110. The One I Love 3:1711. Finest Worksong (Mutual Drum Horn Mix) 3:5012. It''s The End Of The World As We Know It (And I Feel Fine) 4:05


Atxilotutako hiru gazteei babesa adierazi diete Martuteneko espetxe atarian

Eleak mugimenduaren deiarekin bat egin dute herritar ugarik: "Dei egiten diogu jendarteari, legearen eta justiziaren artean aukeratu behar badugu, justiziaren alde egitera".

2007an A-8 errepidea itxi zuten Ainara Ladron, Aritz Azkona eta Naroa Ariznabarretak, Saioa Zerainekin eta Asier Alberdirekin batera. Fiskaltzak bi urte eta erdiko kartzela zigorra eskatu du bostentzat. Lehen hirurek iragarri zuten ez zirela epaiketara joango, eta atxilotu egin zituzten.

Hirurak zeuden Martuteneko kartzelan, baina Ladron eta Ariznabarreta Logroñora eraman dituzte, eta Azkona Valladolidera.

Ostiralean epaituko dituzte, Donostian. Hori horrela, Eleak mugimenduak iragarri du epaitegi atarian protesta egingo duela egun horretan, eta dei egin du laranjaz jantzita mobilizazio horrekin bat egitera.


Metal arloko hitzarmenaren defentsan

Bizkaiko metal arloko hitzarmenaren defentsan auto karabana egin zuten atzo LAB sindikatuko kideek.

Negoziazio Kolektiboaren Erreformaren ondorioz, uztailean herrialde mailako hitzarmenak indar gabe geldituko direla ohartarazi du LABek. "Euskal Herriko milaka langile orain arte zuten gutxiengoen akordio gabe geldituko dira". Sindikatuak azaldu du enpresa handietan hitzarmenak lortzeko aukera dagoela, baina arazo handia sortuko dela enpresa txiki eta ertainetan, Bizkaiko Hitzarmena desagertuko balitz Langileen Estatutua izango bailukete oinarri (baldin eta Estatu mailako akordiorik ez badago). "Estatu mailako hitzarmen orokor batek ere, ordea, euskal langileei orain arte dituzten lan baldintzen okertze nabaria ekarriko lieke", kritikatu du LABek.

LABek hitzarmena defendatzeko konpromisoa erakutsi gura du atzoko protestagaz eta datozen asteetan egingo dituzten mobilizazioekin.


Tratu txarrak antzemateko lan egingo dute 20 bat boluntariok Bizkaian

Babes emozionala eskaini nahi diete tratu txarrak jasan arren egoera salatzera ausartzen ez diren emakumeei.

Bizkaiko Foru Aldundiak jarri du martxan 'Tartekari sarea' programa, eta udalerri ezberdinetako emakume boluntarioak biltzen ditu. Beren bizilekuetan atzeman ditzaketen tratu txarren kasuetan laguntza eskaintzea izango dute helburu.

Tratu txarrak jasan arren egoera salatzera ausartzen ez diren edo egoerari aurre egiteko eskura dituzten aukerak zeintzuk diren ez dakizkiten emakumeei babes emozionala eman nahi diete programarekin.

Horretarako, hiru hilabetez prestakuntza berezia jaso dute boluntarioek, kasuak antzeman ahal izateko eta emakumeek errefusatu ez ditzaten.

90.000 euroko aurrekontua du programak.


Barne eta Defentsa ministroei babesa kendu diete Afganistanen

Parlamentari gehienak kargutik kentzearen alde agertu dira, baina presidenteak du azken hitza

Afganistango Gobernuko bi kide nagusik, Besmillah Mohammadi Barne ministroak eta Abdul Rahim Wardak Defentsa ministroak kargua utzi beharko dute, parlamentuaren gehiengoak babesa kendu dielako. Hamid Karzai presidentearen konfiantzazko kideak dira biak, horregatik, haren aginteari emandako kolpea izan dela uste dute Afganistango hedabideek. Pakistanekiko mugan izandako gertakari baten ondorioz bozkatu du parlamentuak haiek kargutik kentzeko aukera.

Zehazki, Pakistango armadak Afganistango lurretara egindako bonbardaketa bati erantzun egokia ez ematea leporatu diete parlamentari gehienek. Horrez gain, zenbait goi karguren hilketetan izandako segurtasun akatsen erantzule ere egin dituzte. Mohammadi kargutik kentzearen alde 126 parlamentarik egin dute, eta aurka, berriz, 90ek. Sostengu txikiagoa jaso du Wardakek: 146 kargugabetzearen alde, eta 72 kontra.

Azken hitza Karzai presidenteak du. Haren bulegotik adierazi dute gaur erabakiko duela parlamentuak adierazitakoaren inguruan. Berez, parlamentuak babesa kendu arren ministroak bertze hilabetez karguan mantendu ditzake presidenteak, baina epe hori ere gainditu izan du antzerako kasuetan. Nazioarteko indarrak beldur dira balizko kargugabetzeen ondorioz zaila den egoera militarrari giro politiko are nahasiagoa gehituko ote zaion.

Izan ere, atzerriko tropak 2014rako etxeratzea prestatzen ari badira ere, erasoak egunero gertatzen dira Afganistanen. Atzo, meatze bateko sei langile hil zituzten tiroz iparralde Parwan probintzian. Agintariek talibanei egotzi diete erasoa, baina horiek ez dute adierazpenik egin.


Erantzunik ez

Maria Txibite Nafarroako Gobernuko lehendakariak Iñigo Urkullu Eusko Jaurlaritzakoari erran dio ez dituela Gipuzkoarekiko eta Arabarekiko mugak irekiko alarma egoera bukatu arte, hau da, hilaren 22ra arte.

Jaurlaritzak agertu du interes gehien mugak irekitzeko, baina bai hark, baita Nafarroako Gobernuak ere ez dute elkarrekiko tratu berezirik erakutsi, eta erabaki hori aztertzeko harremanak Espainiako erkidegoekiko bilera sortaren partetzat aurkeztu dituzte. Horregatik, egoera horrek sor litzake hainbat paradoxa, Aguraindik Nojara bidaiatzea posible izan baitaiteke hurrengo astean, baina Arabako herri horretatik Altsasura joatea ongi justifikatu beharko zaio Poliziari. Edo Bidasoa ibaiaren bazterrean dauden udalerriek kontuan hartzen jarraitu beharko dute muga bat dutela tartean, baina Bidaso Beherekoak Balmasedaraino joan daitezke, eta ibilguaren goitiko partekoak, berriz, Tuteraraino. Birusak ez omen zituen mugak kontuan hartzen, baina hesiak paratu behar zitzaizkion. Mugak errealitate eta amets nazionalak baino zerbait gehiago dira, ordea: mugetan komunitateak bizi dira, eta harremanak dituzte elkarrekin. Eta ez soilik «sozioekonomikoak» edo agiri batek justifika ditzakeenak, bizitza definitzen duten senidetasun eta afektibitate harremanak dituzte. Eta horiek bai, ez dituzte mugak kontuan hartzen. Euskal agintariek ez diete erantzun egoki bat eman komunitate horiei.


[Bideoa] Hasi dira ‘Aitaren Etxea’ grabatzen

‘Aitaren Etxea’ telesailaren grabazioko une bat, Murrua kalean

Gaur hasi dira Aitaren Etxea telesaila grabatzen Hondarribian. Pausoka ekoiztetxea ari da grabaketa egiten eta Euskal Telebistako lehen katean emango dute udazkenetik aurrera. Aurten hamabost kapitulu grabatuko dituzte, baina telesail handi bat izango dela aurreikusi dute, Goenkale ordezkatuko duena.


Aparteko ordainsaria 2013ko ekainekoa aurreratuta ordainduko du udalak

Nekane Burutaran eta Juan Karlos Izagirre (Argazkia: Donostiako Udala)

Udalak aurrerago langileei ordaintzeko fondo bat sortu du; guztira 6 milioi euro baino gehiagokoa da

Donostiako Udalak Espainiako gobernuak ezarritako murrizketen aurrean hartutako neurriak azaldu zituen atzo. Juan Karlos Izagirre alkateak eta Baliabideetako zinegotzi Nekane Burutaranek azaldu zutenez, Gabonetako aparteko ordainsaria urtarrilaren 1ean jasoko dute langileek.

Tokiko Gobernu Batzordeak ostiralean onartu zuen, Gabonetako aparteko ordainsaria emateko erabiliko duen formula. Dagoeneko, udal langileek abenduko nomina jaso dute eta urtarrilaren 1ean ekaineko ordainsaria aurreratuko zaie. Ekainean, abenduaren 15ekoa jasoko dute, eta formula hau jarraituko dute, legeak 2012an ordaindu gabe geratu dena ematea ahalbidetu arte.

Horretarako, sei milioi eurotik gorako fondo bat osatu dute. Izan ere, Izagirrek azaldu zuen, udalak bazuela aparteko ordainsaria emateko ahalmena; «gure hirian ez daukagu defizitik», esan zuen. Gaineratu zuen, udal gobernua, murrizketa hauen guztiz kontra dagoela, eta dituen baliabideak erabili dituela konponbide bat bilatzeko asmoz.

Alderdien konpromisoa

Alkateak azaldu zuen erabaki hau udal gobernuak hartu duela, eta, beraz, ez dela udalbatzarrean eztabaidatuko. Hala ere, gainontzeko alderdien konpromisoa eskatu zuen. Batez ere, behin orain osatu den fondo hori, langileei itzuli behar zaienean, Bildu gobernuan egongo ez balitz, langileei emateko konpromisoa hartzeko eskatu zuen.

Aparteko ordainsaria ordaintzeko formula erabaki aurretik zortzi aukera zituztela ere aipatu zuen, eta azkenean neurri hau aukeratu dutela; «neurri hauei esker, langileek ez dituzte murrizketen ondorioak nabarituko haien poltsikoan, eta udal honetan hori lortzeko aplikatu zitekeen irtenbide onena zen», esan zuen.

Hain zuzen ere, azpimarratu nahi izan zuen, «berriro ere» krisia langileek ordaindu dezaten nahi duela Espainiako gobernuak; «murrizketak krisia eragin dutenei aplikatu beharrean, langileei aplikatu nahi zaizkie, beren lana betetzen duten herritarrei, eta hori erabat bidegabea da», adierazi zuen.

ELA, bere horretan

Alkateak bestalde, udal gobernuak egindako lana «zintzoa» izan dela azpimarratu nahi izan zuen. Gogorarazi zuen murrizketak hainbat arlotan eman direla, ez bakarrik aparteko ordainsarian, eta sindikatuak horren gain daudela. Izan ere, udal gobernuak astero biltzen direla sindikatuekin azaldu zuen; «inoiz lehenago udaletxe honetan ikusi ez den bezala, astero biltzen gara sindikatuekin», adierazi zuen.

Amaitu zuen, polemikak alde batera utzi eta sindikatuek udalaren jarrera zintzoa onartu dezaten luzatuz.

Neurriak ezagutu eta gero ordea, azken hilabetean protestan aritu den ELA sindikatuak jakinarazi du protestan jarraituko dutela. Izan ere, sindikatuaren ustetan neurri hauek «partxe» bat besterik ez dira.


Getxoko Udaltzaingoak eta Ertzaintzak prebentzio-zerbitzua ezarriko dute San Juan gauean

Datorren asteartean, hilak 23, San Juan gaueko ospakizunak direla eta, Getxoko Udaltzaingoak, Ertzaintzaren laguntzagaz, prebentziozko zerbitzua ezarriko du. Badaezpadako antolamendua herriko hainbat lekutan egingo dute, hondartzetatik gertuen dauden tokietan. Zerbitzu horren helburua istiluak saihestea eta herritarrei arazorik ez sortzea da.

Zaintza-lanak egingo dituzte, batetik, adingabekoei alkohola saltzea ekiditeko eta, bestetik, 18 urtetik beherakoei edari alkoholikoak edukitzea galarazteko. Ohiko lekuetan ibiliko dira polizia-taldeak, adingabekoak identifikatu, edari alkoholikoak kendu eta gurasoei abisatzeko.

Gogoratu behar da adin gabekoei alkohola ematea edo saltzea debekatuta dagoela. 3.005 euroko isunagaz dago zigortuta hori, drogamenpekotasunetan prebentzio, laguntza eta gizarteratzea arautzen dituen ekainaren 25eko 18/1998 Legearen arabera.

Halaber, patruilak ibiliko dira baimenik gabeko suteen bila, horiek kentzeko; sute kontrolatua pizten deneko aldea ere bereziki zainduko dute, izan litezkeen istripuak ekiditeko. Aurreko urteetan bezala, inguruetan Ertzaintza arduratuko da hiritarren segurtasunaz.

Aparteko garbiketa antolamendua

Ingurumen Arlokoek aparteko jarduna ere aginduko dute, hondartzak zein horien inguruko kaleak garbitzeko lanak egingo baitituzte. Hondartzak ahalik eta arinen zabaldu eta egoera onean egon daitezen lan egingo dute, herritarrek erabil ditzaten.


Iñaki Uria: "Lege edo auzitegi berezi hauekin euskalgintzak babes posiblerik ez du"


Eusko Legebiltzarreko "Hauteskunde demokratikoak"

Hauteskunde kanpainan bete-betean sartuta gauden honetan demokrazia arriskuan dago.

EAJ-EA eta Aralar erakusten ari diren jarrera lotsagarria da

Hauteskunde kanpainan bete-betean sartuta gaude, eta egoera ez da normala; ez da normala Ezker Abertzalearentzat, eta ez da normala demokraziarentzat: Batasuna ilegalizatua dago, egoera horri behin-behineko soluzioa emateko jaio zen Aukera Guztiak, eta legez kanpo utzi zuten hura ere, eta orain hor dugu EHAK, ezpata lepo gainean duela.

Egoera anti-demokratiko hori PP-k eta PSOE-k eragin dutela badakigu; baina egoera horretan EAJ, EA eta Aralar erakusten ari diren jarrera lotsagarria da, patetikoa, iraingarria. Gauza bat da hauteskundeetara aurkeztea, Eusko Legebiltzarrean ahalik eta eserleku gehien lortzeko lehia horretan sartzea, boterea mantendu nahi izatea (EAJ) eta politikaren mundu honetan Nor badirela erakutsi nahi izatea (EA eta Aralar). Hori nolabait justifika daiteke, nahiz eta niri ez zaidan ondo iruditzen. Baina beste gauza bat da kanpaina honetan hiru alderdi horiek erakusten ari diren jarrera. Gertatu dena gertatu dela, gertatzen dena gertatzen dela, Eusko Legebiltzarra “demokratikoa” izango dela esaka ari dira batzuk (EAJ eta EA), “orain” eurek direla “ezkertiarren eta abertzaleen aukera” esaka beste batzuk (Aralar) Baina zer da hau? Dena libre al da?

Oso-oso larria da egoera honetan Aralarrek (Aintzane Ezenarro) esatea eurak direla “ezker abertzalearen berme politikoa”, lehen abertzale batek “abertzaleen edo ezkertiarren arteko hautua” (EAJ-EAren eta IU-ren arteko hautua, alegia) egin behar zuela, eta orain (eta ez lehen, nonbait) badela bi ideologia horiek batzen dituen alderdi bat: Aralar, jakina. Eta HB-k ez al zituen ba bi ideologia horiek batzen? Eta Batasunak? Oso-oso larria da mezu horiek erabiltzea, noiz eta Batasunak hauteskundeetara aurkezteko aukerarik ez duenean, noiz eta Aukera Guztiak legez kanpo utzi dutenean

Oso-oso larria da, halaber, ikustea EAJ eta EA ia-ia negarrez ari direla EHAK (oraindik) legez kanpo ez dutelako utzi, eta horregatik gehiengo osoa ez omen dutelako lortuko (Erkoreka eta Errazti) Larria da egoera honetan, eta zertarako aurkeztu ziren argi eta garbi esana zutenean, Aukera Guztiak hautes elkarteari “programa zehatza” exijitzen aritzea (Urkullu), hauteskundeetara bi hitz horiexekin bakarrik aurkezteko legitimitaterik ez balute bezala. Kalkulu politikoak eginak zituzten, eginak dituzte, eta horren araberakoak dira EAJren, EAren eta Aralarren mezuak. Urduritzen hasiak dira, nonbait.

Eta horixe, lehen esan dudana: dena libre al da? Non dago Batasunarekiko errespetua? Non Aukera Guztiak abian jarri zutenekiko errespetua? EHAK-k errespeturik ez al du merezi?

Zaila da etor daitekeena aurreikustea. Zaila EHAK-k aurkeztu ahalko duen jakitea. Zaila EAJ, EA eta Aralarrek, bakoitzak bere helburuak bete ahal izango dituen jakitea. Baina bi gauza argi dauzkat: bat, momentu honetan interes partidistak herri-interesen gainean jartzea baino gauza tristeagorik nekez ikus daitekeela. Eta bestea, sektore guztiek ordezkaritza lortzeko bidea bermatzen ez duen hauteskundeetatik atera ahal den Legebiltzarra ez dela legitimoa.


Barakaldoko lokala nagusi, aurreko asteko saioan

Bestalde, Maitane Tarrio eta Itziar Gomezentzat izan dira aste honetan zozkatu ditugun Buatxabal kamisetak.

"Lokaleroak" lehiaketan, Barakaldoko gazteen lokalak irabazi du, 1114 puntu lortuta.

Ondoren, Irungo lokala sailkatu da bigarren postuan, 990 botorekin, eta hirugarren tokia Mungiako lokaleroentzat izan da, 552 punturekin.

Bestalde, Maitane Tarrio eta Itziar Gomezentzat izan dira aste honetan zozkatu ditugun Buatxabal kamisetak.

Eskerrik asko parte hartu duzuen guztioi, eta aukeratu hiru lokal berrien artean gustukoena: Mungia, Getxo eta Mutriku.


Florida inguruan egingo diren 127 etxebizitzetan lehentasuna

izango dute hernaniarrek

hamabost puntu izango dituzte gaur aztergai Plenoan. Udaleko Areto Nagusian egingo dute, 18:30etan. Aztertuko dituzten puntuen artean, besteak beste, aipagarrienak ondorengoak dira: 2011ko aurrekontuak; hildakoei agurrak eta omenaldi zibilak egiteko ordenantza; taxi zerbitzuen ordenantza; Garbitaniari kapital soziala zabaltzeko proposamena; eta Arau Subsidiarioen barruan, Floridako hirigintza hitzarmenari behin betiko onarpena ematea.

127 etxebizitzetatik, 66 Babes Ofizialekoak

Gaurko Plenoko puntu bat izango da Udalak Etolur elkartearekin egindako hitzarmena. 2006an sinatu zuten Udalak, Etolur (Foru Aldundiaren elkarte publikoak) eta AMR Refrectarios enpresak. Hitzarmenaren bidez, AMR Ibaiondo ingurura eraman zuten, eta ordura arte Florida auzoko enpresaren partzela izandakoan etxebizitzak eraikitzea adostu zuten. Udalak adierazi duenez, sorturiko arazoak konpondu dituzte, eta lortutako onurak, besteak beste, ondorengoak izango dira: Babes Ofizialeko 15 etxebitzia udalari emango dizkio, eta honek alokairuan jarriko ditu; Landare Tokiko kirol gunea Udalaren jabetzara pasako da; Etolurrek Florida inguruan eraikiko dituen Babes Ofizialeko 51 etxebizitza eta tasatutako 61 etxebizitza Hernanin bizi direnen esku geratuko dira; Florida kalean urbanizazio lanak egingo dira; zuhaitzez beteko den pasealekuaren ondoan 2.500m2ko plaza egingo da, auzoko erreferentzi bihurtuko dena; trenbide azpiko pasabidea eraikitzeko ekarpen ekonomikoa egingo du Etolurrek; eta Etolurrek Udalarekin dituen zorrak kitatuko ditu.


Alemaniako ikasleak, Elkar Hezikoekin

Astebete egingo dute Ditzingen herriko 23 ikasle eta bi irakasleek Oñatin. Elkar Hezi ikastetxearekin duten elkartrukeari esker, ikastetxeko jardueratan eta eskolaz kanpokoetan parte hartuko dute. Aste bukaeran, adibidez, Urbian egon ziren. Oñatiko ikasleak maiatzean joango dira Alemaniara.

Alemaniatik datozen ikasleek ingelesezko eta gaztelerako eguneroko klaseetara joango dira eta beste hainbat ikasgaietan edota ekintzetan ere parte hartuko dute, besteak beste, gorputz heziketa, gastronomia, artea... Ikasgai guztietan egunerokotasuna jasoko dute.

Urte askoko lana

Badira urte batzuk Elkar Hezi ikastetxekoak Europako beste ikastetxe batzuekin harremanetan ipini zirela. Hainbat urtetan lan egin ondoren, "haziak eman ditu fruituak", Alemaniako Ditzingen herriko ikasleekin egingo dute elkartrukearekin.


Sustapenak egindako txosten baten arabera, 2016 hiriburutzak urtebeterako 1.800 lanpostu sortuko ditu hirian

Donostia 2016ko Europako Kultur Hiriburuak ekarriko dituen onura ekonomikoak neurtu dituzte

Udalak eta Donostiako Sustapenak gaur aurkeztu duten txosten baten arabera, 2016 hiriburutzak 221 milioi euroko ekarpena egingo du zerbitzuen sektorean; eta 3.700 lanpostu sortuko ditu. Lanpostu horietatik 1.800 urtebeterako izango lirateke; eta besteak aldi laburrago baterako. Turismoari dagokionez, hiriak 1.400.000 bisita gehiago hartzea aurreikusi du txostenak.

Palmer izena du txostenak, hala izena dutelako Europako hiriburutzek ekarritako emaitza ekonomikoak neurtzeko ikerketek. Donostian Sustapenak gidatu du txostena, espezializatutako hainbat enpresekin elkarlanean.


Bide Ertzean Bergarako Zabalotegin izango da azaroaren 7an lan berriarekin

Urte hasieran Tolosako Leidor aretoan egindako zuzeneko emanaldiaren diskoa, 'Leidor Sessions', aurkeztuko dute

Bide Ertzean taldeak hamar urte bete ditu eta urtemuga hori ospatzeko jaialdi berezia egin zuten urtarrilean Tolosako Leidor aretoan. Bada, zuzeneko emanaldi haren diskoa eta DVDa, Leidor Sessions (Gaztelupeko Hotsak) kaleratu zituzten aurreko astean. Horrekin batera, diskoa aurkezteko emango dituzten kontzertuen berri ere eman dute. Azaroan hasiko dute aurkezpen bira eta hil horretan egingo dituzten hiru kontzertuetatik bat Bergaran izango da.

Azaroaren 7an egingo dute Bergaran emanaldia, 3an Bilboko Kafe Antzokian eta 6an Andoaingo Bastero aretoan jo eta gero. Hemengoa izango da Zabalotegi aretoan, 22:30ean, eta Leidorren diskoa grabatu zuen boskote bera etorriko da: Karlos Arantzegi, bateria-jolea; Joserra Senperena, teklatu-jolea; Fran Iturbe, gitarra-jole bergararra eta Ubeda anaiak; Jon, baxu-jolea eta Imanol, gitarra-jole eta ahotsa.

Hamar urteko ibilbidea

Lan berrian taldearen hamarkadari errepaso egiten diote eta ibilbide horretan garrantzia izan duten abestien moldaketak jaso dituzte.

Emanaldian abestutako 22 kantuetatik 15 jaso dituzte disko-DVDan, hastapenekoak zein kanturik berrienak. Tartean Graffiti kantu berria dago.

Hain justu ere, garai bateko kantuak gaur egunean nola definitu izan da, beste gauza askoren artean, kontzerturako hautatu zuten errepertorioa entseatzean lortu behar izan zutena. Hala, taldeko kideek esan dute lan handia egin behar izan zutela kontzertuaren aurretik, "zuzeneko lan hau ez baita izan bira baten barruan grabatu ohi den kontzertu bat: propio prestatu genuen kontzertua, gero grabatzeko".


Paula Kasares: Euskara familen ardura

Euskararen ezagutza eta erabilpena ez da soilik ikastetxeetako ardura.

Familek zeresan handia dute eta Paula Kasaresek gaur eskainiko duen hitzaldian hainbat tresna jarriko ditu falien eskura.

Gaur, Txioka Haur Ikastolan arratsaldeko 17:00etan


Erretiratuendako hiru ortu libre daude Torrebason

Udalak aditzera eman du erretiratuendako hiru ortu libre daudela oraindik. Martxoaren bukaeran urtebete egin zuten, eta oso harrera ona izan dute. Udalak hobekuntzak egingo ditu datozen egunetan.

2004ko martxoan jarri zituzten abian Torrebasoko mendixkako (Almenen alboan) ortuak. Lurzoru hori partzelatan banatu zuten, eta hogei bat egin zituzten.

Juan Luis Merino zinegotziak azaldutakoaren arabera, Udalak laster hobekuntzak egingo ditu: "Dagoeneko onartuta dago lehenengo partzela dagoen lekuan bi mahai handi jartzea, eta horietako bat markesina batekin estaltzea. Horrela, erretiratuek atseden hartzeko lekua izango dute, eta eguzkitan edo itzaletan egon ahal izango dira. Bi astetara bukatuta izatea gura dugu".

Udalak aditzera eman du oraindik hiru ortu libre daudela. "Interesatuek udaletxera jotzea besterik ez dute. Eskatu ahala adjudikatuko ditugu". Are gehiago, Merinok azpimarratu zuen erabiltzaileek ez dutela ezer ordaindu behar. Norberak haziak, aitzurra eta ureztontzia ekarri beharko ditu. Aldatzeko eta gauzak gordetzeko armairua, ur-putzua eta beste guztia Udalak jarri ditu.


Leizaran eskubaloi taldean jokatu ahal izateko aurretiazko izen-emate prozesua martxan da

2020-2021 denboraldian jokatu ahal izateko aurretiazko izen-emate prozesua martxan jarri dute, nahiz eta, pandemiaren egoera dela eta, ez den ziurra zein neurri hartuko diren.

Aurretiazko izen-emate prozesua ekainaren 15etik uztailaren 15era egin ahal izango da Leizaran eskubaloi taldearen webgunean: www.leizaraneskubaloia.com

Maila bakoitzeko adin tarteak honakoak izango dira:

Infantilak 2007-2008an jaiotakoak

Kadeteak 2005-2006an jaiotakoak

Jubenilak 2003-2004an jaiotakoak

Seniorrak 2002-eta lehenago jaiotakoak


Ohiko batzar nagusia deitu du Jakintzak abenduaren 2rako

ORDIZIA // Ordiziako Jakintza ikastolako artekaritza batzordeak ohiko batzar nagusirako deia egin du. Datorren abenduaren 2an egingo dute, 18:30ean, Villa Eugenia eraikinean. 2018-2019 ikasturteko kontuen azterketa eta 2019-2020 ikasturterako aurrekontua landuko dituzte, beste gai batzuen artean.


Mexikok Pilota Mundiala irabazi du

6 urrezko domina izan ditu Mexikok eta 4 Espainiak. Tartean dago Alberto Ongayk lortutakoa

Bukatu dira Mexikon jokatu berri diren Euskal Pilota Mundialak. Azken unera arte txapeldun absolutua nor izango zen zalantzan egon da, baina azkenean Mexikok irabazi ditu Mundialak, 11 domina lortuta, horietatik 6 urrezko, 2 zilarrezko eta 3 brontzezko. Espainiako selekzioak domina gehiago lortu ditu, 13, baina horietatik 4 urrezkoak izan dira, 4 zilarrezkoak eta 5 brontzezkoak. Urre gehiago izateak eman dio txapelketa Mexikori. Frantzia sailkatu da hirugarrena, Argendina laugarrena, Cuba bosgarrena eta Uruguay seigarrena.

Mundialean lehiatu diren artean Alberto Ongay dugu. Aspeko pilotari ohi satrustegiarra buruz buruko esku pilota modalitatean aritu da. Finalerako sailkatu zen eta Mexikoko Fernando “Momo” Medinaren kontra jokatutako final estu eta gogorrean 10-9 eta 10-7 irabazi zuen Ongayk, urrezko domina kolkoratuz. Bi pilotari profesional ohiek sekulako maila erakutsi zuten.


Bisita gidatua Aramaion (euskal mitologia)


Zazpi kasu positibo berri zenbatu ditu Osakidetzak eskualdean

Eusko Jaurlaritzaren Osasun Sailak jakinarazi ditu atzo egindako PCR proben emaitzak, eta eskualdean beste zazpi kasu atzeman ditu. Azpeitian eta Zarautzen hiruna kasu zenbatu ditu Osakidetzak, eta kasu bat gehitu dute Zestoan. Eskualdeko gainontzeko herrietan, berriz, ez da kasu berririk izan.

Araban, Bizkaian eta Gipuzkoan ere behera egin zuen atzo kasu positibo berrien kopuruak. Dena den, azken orduetan 397 positibo atzeman dituzte, atzo baino 116 kasu gutxiago. Atzo guztira 6.836 PCR proba egin zituzten Araban, Bizkaian eta Gipuzkoan, azken hiru egunetako kopuru txikiena.

Lurraldeka, Bizkaian atzeman dituzte positibo gehien: 216. Gipuzkoan, berriz, 146 atzeman dituzte, eta 27 Araban. Hiru lurralde horietatik kanpo bizi diren beste zortzi lagunek ere positibo eman dute probetan. Gaur egun 241 lagun daude ospiraleratuta Arabako, Bizkaiko eta Gipuzkoako ospitaleetan, eta horietatik 50 daude ZIUn. Atzoko datuen arabera, 32 lagun ospitaleratu zituzten hiru lurralde horietako ospitaleetan. RO indizea, berriz, 0,98 da.


BERBAZ: Agus eta Ainhoa, Eguzki Dantzan (One Heart Dance)

Buru-mapak gainezka egin digu gaur solasaldi/jolasaldiaren 20. minuturako. Etorri oparoa Ainhoak eta Agusek. Muhinean dabiltzala emoten dau.

4 adar marraztuak genituen hasteko: Eguzki Dantza. Roy LittleSun. Pagorriaga. Osanatur. Euskera.

Aitxakia: ekainaren 20tik 30era, Pagorriagan (Gipuzkoako Murumendin), Eguzki Dantza (One Heart Dance) izango dugu. 10 gau eta egun norbere muhinean egoteko, naturarekin bat egiteko eta bihotz bakarrean elkar ezagutzeko. Eta, beste lagun askorekin, eurek ordurako prestatzen, gonbidatzen, ereiten.

Eta hor nonbait ibili gara berbaz. Hainbat lora eder aurkituta bidean, entzungai duzun honetan lez, bazkalaurreko paseoan, bazkaritan, irrati saioaren osteko egonaldian,… eta jarraituko dugu berbaz: lerensuge/kundalinia, suharen mahaia, su zaindariak, hiria eta natura; osasuna, oreka eta gaixoa; inperioa eta bihotza; ez onik ez txarrik; izarren hautsa, irekitzea eta behatzea, jakintza, egia=egina, “ja”, kontzientzia eta elikadura, eta natura barriro be,…Pagorriaga toki berezia paleolitikotik, eta datorrena datorrela,… eta Lurribertsoa be badatorrela :-)!

Urtetan izan dugun elkarrizketa txundigarriena, hor nonbait. Eguzki Dantzan elkar topatu? Erreserba egin nahi? 300 lagunentzat mugatua!

Kantak:

Izarren hautsa (Mikel Laboak emana)

Porru-landarak defenda ditzagun (Meren)

Erreferentziak:

Eguzki Dantzan parte hartu nahi? Xehetasunak

Sosen bat jarri nahi dantzan? Babestu, Eguzki Dantza (GOTEO)?

Roy LittleSun

http://www.osanatur.com

DESKARGATU HEMEN


Bertso desafio polita antolatu eta aurrera eroan zuten bertso eskolako ikasleek

Esperientzia eta ikuskizun polita izan ziren egubakoitz ilunkaran Antixena gaztetxean Oñatiko bertso eskolako ikasleen eskutik. Izan ere, 16-17 urte arteko ikasleek antolatutako bertso desafioa izan zen. Dena ikasleek egin zuten: gaiak ipini, saioa aurkeztu, bertsolariak ekarri eta abestu. Ikusle aldetik ere, sarrera polita izan zuen saioak.

Oñatiko bertso eskolako Mirari Sagartzazuren esanetan, "oso positiboa" izan da ikustea ikasleak hasi direla eurak ere bertso saioak antolatzen.

Herrika, binakako txapelketa izan zen, eta publikoen botoek erabakitzen zuten txapelduna. Parte-hartzaileak honakoak izan ziren: Oñatitik, Urko Arregi eta Gontzal Belategi; Getaria-Zarauztik, Ane Peñagarikano eta Libe Goenaga; eta Donostia-Hernanitik, Beñat Mujika eta Andoni Mujika. Agurra ere taldeka egin zuten. Lehenengo, jardunalditxo bat egin zuten, ofizio desberdinekin. Publikoak bozkatu egin zuen eta irabazle izan zen Getaria-Zarautz taldea; bigarrena, Hernani-Donostia; eta hirugarrena, Oñati. Bozketa oso objektiboa izan zela argi dago, hortaz.

Gero, bertsolari onena aukeratu behar zen. Bi ariketa egin zituzten eta irabazlea Ane Peñagarikano izan zen.

Saio arina izan zen, ordu eta erdi ingurukoa. Saioaren ondoren, luntxa egin zuten.


Udako kirol ikastaroetarako 5.000 plazatik gora eskainiko dituzte

Maiatzean bukatuko dira Donostiako Kirol Ekintzak kanpainako kirol ikastaroak, baina maiatzaren 2an irekiko dute udako ikastaroetan izena emateko epea. Guztira 5.000 plaza baino gehiago eskainiko dituzte, eta ekainaren 3an hasiko dira ikastaroak.

Udako 322 kirol ikastaro antolatu dituzte hiriko udal kiroldegi desberdinetan, eta mota guztietakoak izango dira: Aerobika, latinzumba, GAP-a eta TRX-a, besteak beste. Donostia Kirolaren webgunean eman daiteke izena, eta baita ikastaro bakoitzaren informazio zehatza lortu ere. Bestalde, Donostia Kirolaren bulegoetan eta udal kiroldegietan ere eman daiteke izena ikastaroetan.


Nazioarteko Artzain Txakur txapelketa

.


Nekazaritza ekologikoari buruzko ikastaroa egingo da Ondarroan

Ondarroako Turismo Bulegoak Nekazaritza ekologikoa zeure etxean ikastaroa antolatu du. Bi egunetako ikastaroa izango da: bata, azaroaren 19an, eta bestea, azaroaren 21ean. “Egun bietan etorri ezin duenak batean etortzeko aukera ere izango du”, nabarmendu dute Ondarroako Turismo Bulegoko arduradunek. Turismo bulegokoek aurreratu dutenez bi orduko ikastaroa izango da, 18:00etatik 20:00etara. Llevame Al Huerto taldeko Iñaki Melgosak emango du ikastaroa.

Ikastaroan izena azaroaren 19a orduko eman beharko da Ondarroako Turismo bulegoan turismobulegoa@ondarroakoudala.net posta elektronikora idatzita edo 94-6831951 telefonora idatzita.


‘Incognita Patagonia’ hitzaldiagaz hasiko da Erdellaren Mendi Astea

Azaroaren 20tik 25era bitartean, Erdella Mendizalea taldeak antolatuta, Mendi Astea egingo dute.

Hitzaldi zikloa Eñaut Izagirre elgoibartarrak hasiko du. Geografo eta glaziologoak Patagonian bizitako esperientzia izango du berbagai. Iturri kultur etxeko hitzaldian, inork zapaldu gabeko glaziarretan bizitako esperientziaren inguruan arituko da Izagirre.

Bestalde, hilaren 21ean, Mikel Sarasolak Nepalen kayakagaz izandako bizipenak kontatuko ditu. Eta, hilaren 22an, Josu Zeberiok espeleologia izango du hizpide. Biharamunean, Aitor Askargorta alpinismoaren inguruan arituko da. Hitzaldi zikloari Uxue Fraile mendi korrikalariak emango dio amaiera, azaroaren 24an. Eta, azaroaren 25ean, urteko batzarra eta luntxa egingo dituzte.


Martuteneko presoak Donostiako kartzela ixtearen kontra azaldu dira

Eneko Goia Donostiako alkatearen ‘helburu bakarra’ hirigintza proiektua dela salatu dute.

Martuteneko espetxea eraitsi eta haren lekuan gizarteratze zentro bat eraikiko dela baieztatu zuen joan den astean Espainiako Gobernuak. Hasieran, Zubietan espetxe berria eraikitzea aurreikusten zuen Barne Ministerioak, baina aukera hori baztertuta, Gipuzkoak ez du espetxerik izango. Hala, egun Donostian dauden presoak Zaballako kartzelara lekualdatuko dituzte.

Horren aurrean haserre agertu dira Martutenen lehen graduan zigorra betetzen ari diren ehun bat preso, eta agiri bat izenpetu dute. Donostiako kartzela ixtearen aurka daudela esan dute, horrek euren egoera eta senideena okertu egingo duela argudiatuz.

Emakumeen moduluan ere zabaldu dute dokumentua. Han ere gehienek babestu egin dute, nahiz eta ezin izan duten sinatu, presoen hurbileko iturriek baieztatu dutenaren arabera.

Idatzian azaldu dutenez, "arazoa ez da Zaballa urrun edo gertu egotea, Gipuzkoatik kanpo dagoela baizik". "Gure familiek, gure ingurukoek eta gure defentsek ezingo dute bisitatzera edo laguntzera etorri orain arte bezala", argitu dute.

Ordenamendu juridikoak presoen eta senideen eskubideak babesteko jasotzen duen printzipioa urrituko dela uste dute. Horrez gain, erabakia "Espainiako Konstituzioko 24. artikuluan oinarrizko eskubide gisa jasotako defentsarako eskubidearen aurkakoa" dela azaldu dute.

Goiari mezua

Jarraian, garapen urbanistikoa dela helburu bakarra leporatu diote Eneko Goia Donostiako alkateari.

"Martuteneko kartzelak badu zailtasunen bat, bai, baina hori ezin da alkatearen helburu bakarra (garapen urbanistikoa) ezkutatzeko erabili. "Gizartearen katebegi ahulenen gainean eraikitzen jarraitzen dutela harriduraz ikusten ari gara", adierazi dute.

Goiak joan den asteartean hitz egin zuen gaiari buruz. "Itxura guztien arabera", Gipuzkoak ez du kartzelarik izango hemendik aurrera, horren tokian gizarteratze zentro bat egingo dutelako. Donostiako alkatearen esanetan, aurrekontuaren atal bat esleitu diote dagoeneko proiektuari; beraz, eraikuntza lehenbailehen abiatu beharko litzatekeela esan du.

"Zapatero presidente ohiaren gobernuarekin" garai batean onartu zen aurrekontua Zubietan kartzela bat eraikitzeko zela gogoratu dute presoek agirian: "Garbi dago espetxeak gizarteratze zentro bat izan dezakeela, hala interesatuz gero, baina ezin da bata bestearengatik trukatu".

"Alkate jauna, donostiar guztien alde lan egitea zin egin zenuen, gure bizilekua aztertzea eskatzen dizugu", gaineratu dute presoek. Hala, "mobilizaziorako" deia egin dute "administrazio publikoak baztertuenen aurka egindako bidegabekeria berri" honen kontra egiteko.


Aretxabaletako lekuko aldaketak (2. igaroaldia)


Rafael Moneok Espainiako Arkitektura Sari Nazionala irabazi du

Epaimahaiak haren “lanaren kalitatea, Arkitekturaren pentsamenduari eginiko ekarpena eta mundu zabaleko unbertsitate prestigiotsuenetan eginiko irakasle lana” azpimarratu ditu.

Rafael Moneo nafar arkitektoak 2015eko Espainiako Arkitektura Sari Nazionala jasoko du, "nazioarte mailan aintzat hartutako bere lanaren kalitateagatik, Arkitekturaren pentsamenduari eginiko ekarpenarengatik eta mundu osoko unbiertsitateetan eginiko irakasle lanagatik”.

Arkitekturaren Sari Nazionala Espainiako Gobernuko Sustapen Ministerioak ematen du, epaimahai batek proposatuta, eta 60.000 euroko diru laguntza jasotzen du saridunak.

Aurten, hauek izan dira epaimahaiko kideak: Juan Navarro Baldeweg (2014. urteko irabazlea), Lluis Clotet (2010eko Arkitektura Sari Nazionala), Simón Marchán Fiz, Jordi Bonet i Armengol, Ángela García de Paredes Falla eta Rafael de La-Hoz Castanys.

Rafael Moneo Tuteran jaio zen, 1937an, eta 1961ean bukatu zituen ikasketak Madrilgo Arkitektura Eskolan. 1970ean, Konposizio Elementuen katedra eman zioten Bartzelonako Arkitektura Eskolan, eta 1980tik 1985era Madrilen jardun zen irakaskuntzan. Azken urte horretan bertan, Harvardeko Unbiertsitateko Diseinu Eskolako presidente izendatu zuten, eta 1990 arte aritu zen lan horretan.

Egun, irakasle dihardu Harvarden, eta, besteak beste, lan hauek egin ditu azkenaldian: Deustuko Unibertsitateko liburutegia (2009), Iesu parrokia Donostian (2011), Nafarroako Unibertsitatearen museoa (2008-2014), Pradoko museoaren handiagotzea (2007), Harvardeko Unibertsitateko LISE eraikina (2007), Cartagenako Erromatar Antzokiaren museoa (2008), Novartisen laborategiak Basilean (2009).


Ezinezko paketeak

Mundua kantari eta dantzariena izan beharko luke! (J. M. Coetzee)

Inspirazioa lortu eta ttakunari jarraitzeko nire komeriak ikusita, atzerriratze txiki bat gaizki etorriko ez zitzaidala pentsatu nuen. Urri hasierako zubia aprobetxatu nuen nire adiskide Iker eta Maialenekin London aldera abiatzeko. “Nolatan?” bota zidan beste adiskide zorrotz batek: “Inperialismo, faxismo eta espainolismoaren jaietaz baliatzen?”. Erantzun nezakeen, oportunismoz, Trafalgargoa ospatzera nindoala benetan Londonera, baina kontraeraso txepela atera zitzaidan. “Eta hi? Zer? Zer egingo duk ba?”. Ordu laurdeneko erretolika jasan behar izan nuen, ez dakit nongo herri eskolen eta militantzia politikoaren beharraren inguruan. Arraioa, ez dago ezer okerragorik muturreko koherenteak baino. Tira, azkenean esplikatu nion ttakuna idaztera nindoala hara. Seguruenik ez zitzaion jai inperialista haren kontrako ekintza eraginkorrena iruditu, baina kolaborazionistatzat ez hartzeko lain izan zen behinik behin.

Ez nuen esku artean lan erraza gainera. Zorionez apur bat trufatzea bururatu baitzitzaidan aurreko ttakunean, gogoan hartu gabe euskaldun abertzale prestuak Euskal Herria Lau Haizeetarako DVDen bilduma egin, Karmele Jaio irakurri eta Ken Zazpi entzuten duela. Eta adin eta eskarmentu diferentziak gorabehera, Ur Apalategiren Azken fandangoa Buenos Airesen ipuineko Ander Galtzada bezala ikusten nuen nire burua. Ttakunaren ondorioz jipoituta, erridikulura eramana, knockoutaren puntuan, nondik jo ez nekiela.

Soho aldean genbiltzan Maialen, Iker eta hirurok pub bat jendez lepo eta festa giro ederrean ikusi genuenean. Kantari bat zuzenean ari zen eta bezeroak erotu beharrean koroak egiten pinta eskuan. Barrura egin genuen, halakoak egunero bizi ez daitezkeela pentsatuta. Ikerrek komunera jo zuen sartu eta berehala, eta taberna erdian geratu ginen Maialen eta biok. Ez zitzaigun ohartzen sobera kostatu pub hark gutxi zuela ikusteko Donostiako alde zaharreko taberna tradizionalekin. Han ez zegoen armairu; eta musika urrun zegoen Artze, Irigarai, Iriondo, Laboa, Lete eta enparauek behiala egindakoarekin. Kantari trabestiak gidatzen zuen saltsa eta asaldura zen nagusi; desmasia, olgeta. Lagun batek beti esaten duenarekin akordatu nintzen: “Gay-ak zeinen ondo moldatzen diren, horratik!”. Iker komunetik itzultzen ari zela kantariak “hey boy..!” bota zion eta keinu lizun antzeko bat egin. Ingurukoek ere batere disimulu gabe begiratzen zioten goitik behera guregana etortzen zen bitartean. Iristean erdi izututa kontatu zigun nola komuna libratuko esperoan zegoela gizon batek galtzak jaisteko keinua egin zion brometan. Orduan ohartu nintzen gizonkote bat ohikoa baino gehiago gerturatzen ari zitzaidala. Beste aldera begiratu eta beste bat ikusi nuen antzera. Ikerren eta neronen paketea edo poltsa (bai, poltsa; zehazki dixit) ari ziren begira lotsagabeki. Dudarik gabe, Maialen zen han hoberen pasatzen ari zena, barreari ezin eutsirik. Bitartean, jendeak I am what I am kantatzeari ekin zion arnas betez. Darko Kovacevic bere azkeneko urteetan baino jokoz kanporago genbiltzan Iker eta biok. Lokalean egiten bide zuen beroaren aitzakiaz lortu genuen Maialen konbentzitzea handik irteteko. Edo ihes egiteko, akaso. Benazko euskaldunen gisan, ukoan ondo zaildutakoak garela erakutsi genuen beste behin ere. I will survive kantaren lehenengo konpasak hasten zirela atera ginen pubetik, zorionak larderiatuta.


Federazioak ofizialtasunaren eztabaida zabaltzeko asmoa iragarri du

Euskadiko Futbol Federakundea eztabaida prozesu baterako bidea ematera dator, helburua lortzera bideratutako jarduerak erakunde, alderdi politiko eta herritarrekin aztertzeko asmoz.

Euskadiko Futbol Federakundeak jakinarazi du Euskal Selekzioaren ofizialtasunaren inguruko eztabaida zabaltzeko garaia dela. Helburua lortzera bideratutako jarduerak erakundeekin, alderdi politikoekin eta herritarrekin aztertzeko asmoa azaldu du prentsa-ohar baten bitartez.

Euskadiko Futbol Federakundearen prentsa-oharra:

Euskadiko Futbol Federazioak, joan den 2016ko abenduaren 30ean Tunisiako selekzioaren kontra lehiatutako selekzio absolutuaren partiduarekin lotutako datuen lehenengo azterketa egin ostean, ondorengoa jakinaraztera dator:

Lehenik eta behin, ezagutzera ematea Federazioari partidu horretara etorritako ikusleria urriak eragin dion atsekabe sakona.

Euskadiko Futbol Federaziotik, partidu hori antolatzeko esfortzu itzela egin izan arren, konturatzen gara proiektatu den irudiarekin ezinezkoa gertatu dela haren helburu nagusia betetzea, alegia Euskadiko Futbol Selekzioaren inguruko batasuna eta gizarte babes handia, aldi berean partidu ofizialak lehiatzera heltzeko amaiera helburua lortzekotan urratsak ematea eskatzen duena.

Partidu honekin gizarte masaren deskonexioan eragin ahal izan diren arrazoiak aztertzeko orduan, konturatzen gara zehazki partidu honen antolamenduari dagokionez akatsak egin ahal izan ditugula, baina horrez gainera nolabaiteko etsipen sentimendu bat hauteman dezakegu gizarte masaren hein batengan, alegia ez zaiola nahikoa iruditzen ofizialtasuna lortzeko Gabonetako ohiko partidua ospatzea eta denboraren joanarekin ibilbide honetan aurrerapenik garatu ez denaren jabe dela.

Euskadiko Futbol Federakundea, dagokion arduraren jabe izanik, eztabaida prozesu baterako bidea ematera dator, erakundeekin, alderdi politikoekin, iritzi kolektiboekin, etab., helburua lortzera bideratutako jarduerak aztertzeko asmoz. Hala ere eta indarrean dauden mugak kontuan hartuta, Federazio honetatik etengabe helburura hurbiltzeko urratsak ematen jarraitu dugu. Zentzu honetan, FVF aspaldidanik dabil FIFA datetan nazioarteko partiduak lehiatzeko ahaleginean, izan ere, horrek goragoko mailako Selekzioekin lehiatu ahal izatea ahalbidetuko liguke gure aurrekontuaren mugak agerikoak izan arren, eta data horietan estatuko txapelketak gelditu egiten dira gure selekzioarentzat hala nola selekzio aurkariarentzat antolatu ohi direnez, jokalari hautagarri guztien eskuragarritasuna bermatuko litzateke, eta baldintza horiek ez dira betetzen Gabonetako partidu baten ospakizunean.

Euskadiko Futbol Federakundetik ulertzen dugu Euskal Selekzioaren inguruko agente eta aktore guztien batasunak ahalbidetuko duela amaiera helburua lortzeko bidean dauden oztopoak gainditzea. Horregatik eta azkeneko partidura bertaratutako ikusleria urria ikusi ondoren, etorkizunean Gabonetako ohiko partidua oraindaino arteko antolamendu balditzetan ospatzea komenigarria den edo ez baloratuko da. Dena den, gogoeta hauek eta beste batzuk jorratuko dira, egun gutxi barru antolatuko den Euskadiko Futbol Federakundeko Zuzendaritza Batzordearen hurrengo bileran.

Amaitzeko, joan den abenduaren 30ean San Mames joko-eremura etorri ziren zaleei, Futbol Klubei hala nola jokalariei gure esker ona adierazi nahi diegu, euren eskuzabaltasunagatik eta kolaborazioagatik; baita komunikabideei ere, oro har, partiduarekin lotutako informazio guztiaren hedapen publikoarengatik.

Luis Mª Elustondo Ciarreta

Presidentea


Patxi Lopez Eusko Jaurlaritzako lehendakariak esan du bakegintzarako ekimen berriak proposatuko dituela; gaur ez du neurririk aurreratu


Besta apain egin nahi duenak, badu non jantzi

Merkatua ezarri dute egunotan San Izpiritun eta Baiona Handian, besten atariko. Jendetza joan da, bereziki arropa zuriaren xerka.

Maddi Ane Txoperena Iribarren

Merkatua egin dute egunotan Baionako hainbat auzotan./ BOB EDME

Kanpoko barrak muntatzen ari diren ostalarien artean, dendari ibiltari eta ez-ibiltariek topatu dute erakusmahaitxoa ezartzeko zirrikitua. Baionako bestak aitzin ohitura den gisan, hain zuzen, braderia egin dute San Izpiritu eta Baiona Handiko auzoetan, bereziki arropa saltzeko, ohikoa baino prezio merkeagoan.

Kuleroak, koadroak, kamisetak, galtzak, etxeko tresnak, espartinak, bigarren eskuko liburuak… Denetarik aurki zitekeen atzo Baionako karriketako postuetan, hara bildutako jendetzaren artean. Zuri eta gorri koloreko jantziek hartu zuten nagusitasuna, batik bat. Izan ere, Baionako bestetan zuri-gorriz janztea bilakatu da ohitura, eta oraindik halako jantzirik eskuratu ez duenak izan zuen aukerarik atzo azken mementoko erosketak egiteko. Ia ziurra den arren besten bukaeran jantzi berriek zuritasuna galduko dutela.

Aldarria, soinean ere bai

Ohiko kamiseta zuriez gain “zezenketei edota mozkorraldiei egiten diete erreferentzia, bereziki”, badago bertze modu batera janzteko hautua egiten duenik ere. Eta horixe eskaintzeko jarri zuen atzo Point 8 artisten elkarteak postua Baiona Ttipian, bere lokalaren aitzinean. Afixa lehiaketa bat egina dute Baionako besten kartel ofizialari aurka egiteko, eta horietako marrazki batzuk kamisetetan grabatu dituzte. Eraso sexistei aurre egiten diena da horietako bat: bi emakume ageri dira, garai bateko argazki batean, baina zapi eta txapel gorriekin. Eta banderola bat dute esku artean, «Zure eskua ene ipurdira, enea zure muturrera» mehatxu egiten duena.

Point 8koaren ondoan, Epaiska lokalaren aitzinean, preso eta iheslarien eskubideen aldeko materiala salgai: zuri, gorri eta bertze kolore anitzetakoa ere bai. Eta zapi gorriak ere, ezin ahantzi. Eusko elkarteak egindakoak izanen dira aurten berrikuntzetako bat: txanpona erabiltzeaz gain atxikimendua erakusteko modua izan dezan jendeak bestetan.


40.000 atxilotu 1960az geroztik

Milaka eta milaka euskal herritar igaro dira azken 50 urteetan Ordena Publikorako Auzitegitik aurrena, eta Auzitegi Nazionaletik ondoren. 1964an sortu zuten Ordena Publikorako Auzitegia, eta hamabi urtean bertatik igarotako gehienak euskal herritarrak izan ziren.

Auzitegi Nazionalak ez du zehaztua 40 urtean epaitutako euskal herritar kopurua, baina gutxi gorabeherako datua eman zuen Eusko Jaurlaritzak 1960 eta 2013 bitarteko giza eskubideen urraketen inguruko txostenean. Manuela Carmena, Jon Mirena Landa, Ramon Mugika eta Juan Maria Uriartek ondutako testuan ageri denez, 40.000 euskal herritar inguru atxilotu dituzte bost hamarkadatan.


Amurrioko Mugendo eskolako ikasleak Bilboko erakustaldi solidario batean egon dira

Amurrioko Mugendo eskolako ikasleek larunbatean Bilbon egin zen erakustaldi solidario batean parte hartu zuten. Beste hainbat eskoletako ikasleek ere parte hartu zuten (Barakaldo, Deustu eta Basaurikoak, besteak beste), eta irabazitako ditu guztia 7 Vidas Bizkaia animaliak babesteko elkarteari eman zioten.


Antia literatur lehiaketa Saroben

On Manuel Antonio Antia Literatura sarien 24. sari banaketa izan da gaur Saroben. Aukeran taldeko dantzariak ere bertan izan dira, Ana García, Kristina Solano eta Thierry Biskary musikariek lagunduta. [Argazkiak] [Bideoa]

Sailkapenak:

Haurren kategorian:

1. postuan: Silvia García

2. postuan: Nahia Pacheco

3. postuan: Maddi Arrieta

Gazteen kategorian:

1. postuan: Ainara Isasti

2. postuan: Maria Buro

3. postuan: Arixen Unanue


Iritzia: Suntsitu, eraikitzeko

Lur Albizu Etxetxipia

Gauza gutxi dakigu: akaso, atzean utzi dugun mundu hura ezagutzen dugu bakarrik, eta hori da errealitatearekiko dugun lotura bakarra. Memoria. Zer ginen eta nola bizi ginen gogoratzea. Dagoeneko hilabete luze daramagu etxean itxita, eta gure aurretik mundu oso bat pasatu dela ematen du. Ezer ez da berdina izanen: hobe dugu ahalik eta lasterren onartzea.

Hasteko, normal deitzen dugun egoerara bueltatzeko denbora falta zaigulako oraindik. Eta, jarraitzeko, hausnarketarako tartea eman beharko ligukeelako (batzuentzako) itxialdi derrigortu honek: beharbada normaltasun hori ez zen bizigarria. Beharbada aldatu beharko genuke. Beharbada pentsatu beharko genuke zer herritan bizi nahi dugun. Pentsatzeko tartea, izan, badugu. Aurretik ere ebidenteak izan zitezkeen kontuak are argiago ikusi ahal izan ditugu aste hauetan.

Adibidez, osasun publikoan inbertitzeak duen garrantzia ez dela txikia, ospitaleetako oheak ez direla zenbaki huts. Osasun publikoa ez dela bakarrik etxean geratzea: isolamenduak eta bakardade behartuak ere hiltzen gaituztela; eta, luzera, hankak mugitzera ezin ateratzeak ondorio larriak ekarriko dizkiela, adibidez, pertsona zahar dezenteri. Osasuna ez dela bakarrik gaixorik ez jartzea. Itxialdiak bestelako ondorioak ere ekarriko dizkigula.

Adibidez, zein garrantzitsuak diren oharkabean pasatzen zaizkigun (edo pasarazi dizkiguten) lanbide horiek: garbitzaileak, supermerkatuetako langileak, suhiltzaileak, udaletan lanean ibiltzen direnak, nekazariak, etxe ondoan duzun dendari hori. Haiek mugitzen dute gure ezinbesteko mundua, eta ez beste inork; traba guztien gainetik jarraitu dute lanean, babes neurri nahikorik gabe, jaiegunetan dendak ireki behar izanda, arriskuak hartuta… Eta hausnar dezakegu agian etxe ondoko denda hori inportantea dela guretzat, inportantea ez ezik, ezinbestekoa. Zaintzen gaituztenak zaintzeko betebeharra dugula, eta mundua sustengatzeko ezinbestekoak diren pertsona horiek ezagutzen ditugula eta ondoan bizi direla. Ez dutela supermerkatu izenik (auzo eta herri-merkatuen antz handiagoa dutela, denda txikiena, zuzenean saltzen duten ekoizleena).

Adibidez, pentsatu beharko genuke zergatik bilakatzen den hain erraz osasun-langileentzat zen txaloa poliziarentzat txalo ere; zenbat garbiketa-operazio dauden martxan. Bizilagunak beti poliziaren gainetik jarri nahi ditugunok kontraofentsibari ekin beharko diogu. Pentsatu beharko genuke zenbat beldur geratuko zaizkigun iltzatuta, nola sendatuko ditugun kalera kezkaz atera ondoren sortutakoak.

Ez da beste ezer berriz berdina izanen. Komunitatean ekin beharko diogu honi; mundua aldatu nahi dugunok bizitzeko beste modu batzuk jarri beharko ditugu mahai gainean; elkar babesteko guneak, momentuak, ohiturak hartu beharko ditugu; kalera atera, berriz, beste modu batean igual, berriz betetzen ditugun arte: asko galdu dugu honen guztiaren aurretik ere. Komunitatea, emantzipazioa, burujabetza behar ditugu arnasteko eta bizitza hobeak eraikitzeko.


Gutxienez 136 pertsona hil dira Tanzanian ferry bat hondoratuta

Agintariek adierazi dute ez dakitela zenbat pertsona zeuden herenegun irauli zen ontzian, eta uste dute itotakoak 200dik gora izan daitezkeela. Oposizioak gobernuari leporatu dio ardura


Emazte ohia etxean bi egunez atxiki duelakoan 33 urteko gizon bat atzeman du Ertzaintzak Bilbon


ASPO Bartzelonan: petrolio urriko aroan sartu gara

Urriaren 20 eta 21ean petrolio produkzioaren puntu gorena aztertzen duen elkarteak (ASPO ingelesezko sigletan) VII. biltzarra burutuko du Bartzelonan. Geologian, energian eta ekonomian adituak batuko ditu, petrolioaren urritzeak mundua nola aldatuko duen aztertzeko.

A.s.p.o. siglak historikoak dira eta irakurleak asmatuko du horiek gogoan iltzatzen baditu: Association for the Study of Peak Oil. Alegia, petrolioaren gailurra (produkzioaren gorengo puntua) aztertzeko elkartea. Duela 10 urte sortu zuten bi irakaslek, Colin Campbell irlandarrak eta Jean Laherrère frantsesak. Geologoak biak, 1998an Scientific American aldizkarian izenburutzat “Petrolio merkearen bukaera” zeraman artikulua publikatu zuten. Albiste hau ematen zuten: mundutarrok eskura dugun petrolioaren erdia 2000. urte ingururako lurpetik aterea izango genuela eta hortik aurrera gero eta gutxiago eskuratuko genuela.

Campbell eta Laherrère lehenagoko beste geologo baten kalkuluetan oinarritu ziren aurreikuspen haiek egiteko. 1950eko hamarkadan Marion King Hubbert-ek –Shell multinazionalean lan egina bera– herrialde batean petrolio ustiapenek markatzen duten zikloa aztertu zuen. 1956an aurreikusi zuen AEBetako produkzioa gorenera 1971n iritsiko zela, horren ostean gainbehera hasteko.

Hubbert eta bere kurba gaur famatuari bere garaian askok barregarri iritzi zion, baina kalkuluak xuxen egin zituela ikusi zen 1971n, AEBetako produkzioak goia jo zuenean. Hartan oinarrituta egin zituzten mundu osorako kalkuluak Campbell eta Laherrèrek. Gero, ASPO elkartea sortu zuten 2000. urtean. Bi urte geroago Suediako Upsalan antolatu zuten munduko lehen biltzarra, jakitun talde murritza bildu zuena. Konparatu, 2007an Irlandako Cork hirian VI. biltzarrean ehunka aditu batzartu ziren, ofizio ugaritakoak, geologoak, ekonomialariak, ingeniariak, biologoak... eta gobernu askotako ministro eta agintari ohiak ere bertaratu ziren.

ASPO hizkiak gaur hogeitik gora elkartek usatzen dituzte munduan, AEBetatik hasi eta Txinara. Bartzelonan VII. batzarra antolatu duena ASPO Spain-AEREN da. Guztiak oso modu askean Peak Oil kontzeptuaren inguruan ari dira, alegia, munduko petrolio produkzioa bere gorenera iristear dagoelako segurtasunean.

Bartzelonan eztabaidatuko dena ondo ulertzeko irakurleak begiratu dezake dagoeneko iturri klasikoa den Crisis Energética webgunean. Gaztelaniazko Rebelión komunikabide digitalak ere bi artikulu interesgarri plazaratu ditu, antolatzaileetakoa den Pedro Prietoren eskutik. El desplome financiero, efecto visible de la causa oculta del cénit mundial del petróleo gaia azkar eta zuzen ulertzeko moduan dago idatzita, ingeniari batek daukan zehaztasunez.

Hau da mamia. Gaur munduan bizi diren 6.700 milioi gizakiek behar duten energiaren %86 ez dute biosfera berriztagarritik eskuratzen, lurpeko energia fosiletatik baizik. %40 petrolioak damaigu, beste %40 gas naturalak eta ikatzak, eta gainerako %6a uranioak. Energia horrekin –10.000 milioi tona petroliori dagokion energia– lurpetik beste 100.000 milioi material atera, eraldatu eta garraiatzen dugu.

Baina mundua, borobila denez, mugatua da. Hubberten kurbek erakusten dute lurpeko ondasunen ateratzeak patroi batzuk jarraitzen dituela, hots, une batetik aurrera gero eta gutxiago dagoela ateratzeko. Gaur inork ez du auzitan jartzen hau. Petrolioaren kasuan, ASPOkoek 2010 inguruan kokatzen dute puntu gorena. Kritiko dituzten ekonomialari optimistenak 2030era iristen dira. Alde handirik ez ikuspegi historikotik.

Produkzioa, gutxi izanik ere, murrizten hasitakoan ez da berriro handitzen sekula. Hori da arazoa, ez petrolioaren akabera –beti geratuko da, nekez harrapatzekoa izan arren– urterik urte %4 edo %10 urritzea. Tamalez, aldaketaz gizadia beti pasata gero ohartzen da. Hori ere konstantea da.

Ondorioak aztertzen

Dagoeneko Peak Oil ez dago eztabaidan, Bartzelonako biltzarraren goiburuak aldarrikatzen duenez: “Peak Oil, geologiatik mundu ekonomikora eta politikora”. Petrolioaren urritzearen ondorioak dituzte aztertuko adituek biltzarrean.

Lehen egunean geologiatik abiatuko dira. Hona gai nagusietako batzuk: Afrikaren garapen ekonomikoan izango duen eragina, petrolioaren gailurra lantzeko eredu matematikoak, petrolioaren eratorrien flujoak munduan zehar, gas eta petrolioz hornitzeko ondoko urteetarako aurreikuspenak...

Bigarrenean zehatzago aztertuko dira gizadiaren gain egoera berriak ekarriko dituen ondorio ekonomiko, politiko eta sozialak. Mundu osotik etorritako irakasleek esan eta eztabaidatuko dituztenez gain, Andrew Evans-ek Petroapocalypse Now film dokumentala aurkeztuko du. Irakaslez gain, petrolio konpainietako ordezkariak eta politikariak ere ikusiko dira biltzarrean.

ASPOren jardunaldiok mundu mailako krisi ekonomikoaren zalapartek estali lezakete doi bat. Komunikabideak espektakulu batetik bestera baitabiltza lasterka, herenegun gosetea Etiopian, atzo klimaren aldaketa, gaur finantz sistemaren hondoratzea eta bihar seguruenik geldialdi ekonomikoa. Aldiz, Pedro Prietorentzako ondo erreparatuz gero fenomeno guztiok daude lotuta, energiaren urritzearen aldetik. “Ekonomia klasikoak energia jotzen du dela kontsumitzeko gai bat, baina ikusi dugu ez dela.

Gainerako ondasun eta zerbitzu guztiak martxan jartzeko aurretiazko baldintza da”.

Prieto telekomunikazioetako ingeniaria da. 32 urtez Standard Eléctrica eta Alcatelen lanean aritu ondoren, energia berriztagarrietan ari da gaur egun eta laborantzako ikasketak egin ditu. Rebelión egunkari elektronikoak egindako elkarrizketan honela mintzatu da: “Munduko finantzen hondamendia iruditzen zait izango dela energiaren produkzioan goia jo dugula abisatzen digun alerta goiztiarra (...) Jende askok ez dakien arren, azken hamarkadotan pixkanaka gutxitzen joan da munduko biztanleen ‘per capita’ energia, nahiz eta zifra orokorretan izugarri handitu den, populazioaren hazkunde tasak gehiago hazi baitira energia produkzioaren tasen aldean. Baina munduko sistema ekonomiko eta finantzarioari ez dio axola milaka milioi jendek gero eta energia gutxiago edukitzea eskura, etengabeko hazkundean segitzekotan, munduko finantzek hori eskatzen baitute, utzitako kapitala bere interes eta guzti berreskuratzea ”

ASPOko arduradunen kalkuluetan, energia produkzioak goia jo duenez, hazkundean oinarritutako eskema guztia jarri da kolokan. Energia alternatiboei buruz ere hitz egingo da Bartzelonan, baina horiekin ez da ikusten epe laburrean nola ordezkatu erregai fosilei gizakiek ateratzen dieten bero guztia.

Alternatibetan sartuta, txikiagotze edo decroissance delakoa ere aipatuko da Bartzelonan. Gutxiagorekin bizitzeko hautua egina duen asko bertaratuko da. Baina oparotasunera ohitutako gizarteetan gutxik entzun nahiko dute horrelako mezurik. Beraz, “gure bizimodua” segurtatu eta hori arriskuan jartzen dutenak etsaitzat tratatzea izan daiteke ondoko urteetako politika ohikoena.

Argazki oina: Behekaldeko argazkian ageri da Marion King Hubbert (1903-1989) geofisikari iparramerikarra. Shell multinazionalean burutu zituen ikerketa nagusiak. 1956an Texaseko San Antonion antolatutako sinposio batean aldarrikatu zuen erregai fosilen hustiapenari buruzko bere teoria famatua. Iragarri zuen AEBak 1960 edo 1970eko hamarkadan iritsiko zirela lurpeko petrolioaren produkzioaren gailurrera; alegia, eskuragai dagoen urre beltzaren erdia ordurako aterea izango zuela. 1973an OPEPeko estatuek kanpoko petrolioaren iturria itxi eta yankiak egarriz itotzen hasitakoan, denek aitortu zuten AEBetan “peak oil” famatua ordurako gertatua zela. Bere esaldietan famatuena hau da: “Dakiguna erabiltzen izan dugun porrota bezain handia ez da gure ezjakintasuna”. Munduan petrolioaren erdia 1994rako gastatua izango zela aurreikusi zuen, goizegi, gero agertu denez. Urteotan ASPOko aditu gazteagoek 2000-2010 ingururako igarri dute puntu hori, eta batzuen ustez produkzioa beheraka hasi aurreko “ordoki” txikian dago mundua. Beste irudietan, goiko argazkian herritar aberatsa 4x4 kotxe handia usatzen zakurrari korrika eragiteko. Neurri eta kontsumo erraldoiko berebilok dira erregai fosilen xahuketaren ikurretako bat. Beheko komiki txikian, beste 4x4 zigantea ageri da karrikako berebil auto txikiagoen eta oinezko herritarren artean, haserre: “Kendu aurretik” dio. “Haserre nago gasolina igotzen ari delako”.

Informazio gehiago

ASPOren Bartzelonako biltzarra Crisis Energetica gunean

Pedro Prietoren “El desplome financiero, efecto visible de la causa oculta del cenit mundial del petróleo” artikulua Rebelion gunean

Pedro Prietori elkarrizketa Rebelionen

Petroapocalypse Now filmaren gunea

Aspo International

M. King Hubbert-en omenezko gunea

Dieoff (suntsiketa), informazio aberatsen bilduma


'Lotzen gattunk': 'Amarauna' ere Kilometroak jaiaren hariari tiraka

Gipuzkoako ikastolen aldeko 2015eko festa Usurbilen izango da. Jon Artano lankideak jaira 'lotuko' du saioa goiz osoan.

'Lotzen gattunk'. Igandeko 'Amarauna' saioa 2015eko Kilometroak jaiaren hariari tiraka ibiliko dira. 10:00etan hasita, Nagore Telleriak gidatzen duen saioa Usurbilen izango den festara lotuko du Jon Artano lankideak goiz osoan.

Usurbilen prestatu duten ibilbidean bezalaxe, Biarritz hirian ere oinez ibiliko dira asko eta asko; 'Kotxerik gabeko igandea' deitu dute bertan. Bestalde, oinez ez, hegan ibiltzen diren Txori Migrarien Nazioarteko Egunean zerura begira ere jarriko da 'Amarauna', hainbat hegaztiren ezaugarriak ezagutzeko.

Ziztu bizian, segundoko 40 hitz irakurtzea posible dela ere ikusiko dugu Hernaniko Orona Ideon egingo duten Speed Memory munduko lehiaketan.


‘Nahas Mahas’ bigarren eskuko azoka gaur goizean Atsegindegiko aterpean

Goizeko 11:00etatik 14:00etara izango da azoka eta herritar eta elkarte ezberdinen postuak izango dira bertan. Azoka Emaus Fundazioak eta Udalak antolatzen dute.

HONDARTZARA joateko autobusa hartu aurretik, herritarrek Atsegindegi plazan paradatxo bat egiteko aukera izango dute, Nahas Mahas bigarren eskuko azokan txollo bila aritzeko. Azoka hilabeteroko azken larunbatean ari dira antolatzen, Emaus Fundazioa eta Udala, eta herritar, ikastetxe, eta elkarteak ari dira behar ez dituzten produktuak saltzen. Denetarik aurkitu daiteke: musika istrumentuak, arropa, zapatak, dekoraziorako gauzak, eta beste hainbat gauza. Gaur goizeko 11:00etatik 14:00etara, izango da azoka, Atsegindegi plazan. Azoka aurreneko aldiz apirilean jarri zuten martxan eta 2007 urtean zehar hileko azken larunbatetan egingo dute esperientzia pilotu moduan.

Hurrengo azoketan parte hartu nahi izanez gero

Nahas Mahas bigarren eskuko azokan parte hartu nahi duten herritarrek 943 367534 telefono zenbakira deitu edo azoka@emaus.com helbide elektronikora mezu bat bidali dezakete.


1929an edo lehenago jaiotakoak omenduko dituzte azaroaren 28an

Urteroko bazkarira joan nahi duenak azaroaren 5etik 20ra bitartean izena eman beharko du Itxaropenan. (Argazkian iaz egindako bazkaria)

Itxaropena Jubilatu Etxeak 1929an edo lehenago jaiotakoak, hau da, 80 urteko edo gehiagoko adinekoak omenduko ditu. Urtero legez, bazkari bat antolatu du azaroaren 28rako. Bertara joan nahi duenak azaroaren 5etik 20ra bitartean egin ahalko du Jubilatu Etxean bertan.

2010eko kuotak

Bestalde, azaroaren 5etik aurrera 2010eko kuotak kobratzen hasiko dira Itxaropenan. Kuotarekin batera, gabonetako loteriako partizipazio bat lortzeko aukera egongo da abenduaren 15ra arte.


Mamuak eta mamuak daude

Lierni Garmendia

Mamuak eta mamuak daude. Badira mamu gaiztoak, zekenak. Badira mamu zintzo, eskuzabalak ere. Baina mamu oro maindire zuriak estaltzen du, hori da euren esentzia, mamu egiten dituena. Egun hauetan gure herriak bezalaxe. Maindire zuriak estalita jaiki gara azken egunetan. Zenbait tokitan, maindirea baino, manta ere dei geniezaioke bota duenari. Zer ederragorik elurra baino. Zer, elur-lumak zerutik jausten ikustea baino. Azukre-kotoia bezain bigun, hozkada bat emateko gogoari ere eutsi egin behar izaten zaiolarik. Zer.

Zuriz inguratuta egonda ere, denok dakigu zer ikusten duen mamu mozorroa daramanak maindire zuriak estaltzen duenean. Iluna; iluna ikus badaiteke, noski. Beltz ikusten du guztia. Ezinegon kutsakorra Bilboko hil ala biziko kongresu baterako bidean; kirioak dantzan Gasteizko bidean azterketara goizeko bederatzietarako heltzeko milaka zailtasunen aurrean; klasera bidean sei orduz trenean sartuta egon beharra, osasun-zerbitzuen laguntza eskatzeko punturainoko kaosak inguratuta. Egunerokotasunerako martxan jartzen garenean hasten dira, izan ere, arazoak, aieneak eta madarikazioak. Arazo da egun osoan zehar berrietan adituko den hitza. Aditu, entzutea eta aditzea ez direlako sinonimo zuzenak. Juanita eta Ortentxiren eguneroko tertulien testigu diren kafetegiko hormetako belarrietara helduko den hitza, nazkatzeraino.

Gehiegi kezkatzen gara. Dena esku artean izatetik eskuak patriketatik irteteko gorriak pasatzera igarotzeak izutzen gaitu. Natura kontrolatzeko gai den izaki gain-jartzaileari horrelakoak ezin baitzaizkio gertatu. Nolatan, bada? Mundua geurea dugu eta! Ez dago XXI. mendeko gizakia gaindituko duen elurterik. Pentsatzea ere!

Eta ez gara konturatzen mamu-mozorroari begi-zuloak egin diezazkiokegula, iluntasuna ikusi beharrean, argia bistaratzeko. Ez baitago itzalik gabeko argirik. Gakoa itzala onartu eta argiaz gozatzean dago. Polita delako egun batez edo biz etxean isolatuta egotea, lasai, zentimetro gutxi batzuengatik iparra galtzen duen zibilizazio sasi-jakintsu honetatik aldentzea. Eta, bereziki, sutondoan eserita zauden bitartean denboraren nozioa galtzea. Estresari hanka-tartean ostikoa ematea. Laneko estutasunak popatik hartzera bidaltzea.

Aiton-amonak izutzeko asmoz mugitzen da mamua gero, eta amona Ortentxik ondorengoa esan: gerra eta gerraosteko gosetea pasatakoak gara, eta elur-zentimetro gutxi batzuengatik kexu zarete? Eta katilukada txokolate bero-beroa gerturatzen dit eskuetara. Kontuz, erre gabe. Azukre pittin bat botako diot. Elur-luma gutxi batzuk.


Atzera bota dituzte prozesuaren auziaz ebatzi behar duten bost epaile ezesteko eskaerak

Salaketak "iritzi pertsonaletan" oinarritzen direla argudiatu du Gorenak.

Kataluniako prozesu subiranistaren aurkako auziak aurrera jarraituko du; hala erabaki du Espainiako Auzitegi Gorenak, auzipetuak epaitu behar dituzten bost epaile ezesteko eskaerak aho batez atzera bota ostean. Goreneko 61. aretoko kideen arabera, auzia oztopatzea soilik dute helburu defentsaren "trikimailuek", eta, horretarako, "iritzi subjektibo eta pertsonaletan" oinarritutako eskaerak aurkeztu dituzte.

Hala, fiskalaren eskaerarekin bat egin, eta bertan behera utzi ditu erbestean diren hiru auzipetuek eta espetxean dauden beste zortzien defentsako abokatuek aurkeztutako salaketak. Horretaz gain, baina, "nolabaiteko gehiegikeriaz" jokatzea egotzi die auzipetuei: "Borondate onaren aurkako erasoa da. Barregarria da justiziatik ihesi joan denak halako eskaera bat aurkeztea".

Antzeko hitzak erabili ditu fiskalak ere defentsaren eskaeraz hitz egiterakoan, eta leporatu die "euren gustuko epaitegia" osatu nahi izatea eta, aldi berean, auzia atzeratzen ahalegintzea.


Posta bulego berria zabaldu dute Durangon

Atzo estreinatu zuten Posta bulego berria langileek eta lehenengo erabiltzaileek. Pedro Pablo Astarloa 10ean egokitutako, 450 metro koadroko bulegoa zabaldu dute, 400 posta-kutxarekin —aurretikoan baino 50 gehiago— eta postarientzako sailkapen mahai ergonomikoagoekin.

Arreta publikorako zerbitzuak ez eze, Izurtza, Mañaria, Otxandio, Iurreta eta Durangoko posta banaketaren ardura batzen du bulegoak. Guztira 24 langile dihardute Durangoko Posta bulego berrian.

Postaren Irisgarritasun Plangintzaren barruan egin da lekualdaketa:“ Posta zerbitzuaren baldintzak eta langileen lana hobetzeko; aukera hori ematen du azalera handiagoak, dena solairu bakarrean egoteak, eta oinezko zein ibilgailuentzat sarrera erraztu izanak”.

Jendaurreko orduetarako bulegoa, posta-gela, paketeen eremua, biltegia eta kaia batuko ditu. "Zerbitzu anitzeko bulegoa" da zabaldu berri dutena


Epaileak zer esango zain

Kaiarriba Donostiarrak TKEri eskatu dio Ur Kirolak bere itunpeko talde gisa onar dezala, kanporaketa jokatu ahal izateko. Erantzunaren zain dago.